Summary: پاکستان میں وفاقی حکومت کی سالانہ پلان کوارڈینیشن کمیٹی کی جانب سے آئندہ مالی سال کے لیے ملکی معاشی شرح نمو کا ہدف پانچ فیصد رکھا گیا ہے۔ موجودہ مالی سال میں معاشی شرح نمو چھ فیصد تک رہنے کا امکان ہے۔ معاشی ماہرین کے مطابق وزارت خزانہ کے اعداد و شمار کا مطلب یہ ہے کہ ملکی معیشت ’اوور ہیٹڈ‘ ہے۔

پاکستان کی معاشی ترقی کی رفتار اگلے مالی سال میں کیوں برقرار نہیں رہ پائے گی؟

پاکستان میں وفاقی حکومت کی سالانہ پلان کوآرڈینیشن کمیٹی کی جانب سے آئندہ مالی سال کے لیے ملکی معاشی شرح نمو کا ہدف پانچ فیصد رکھا گیا ہے۔ موجودہ مالی سال میں معاشی شرح نمو چھ فیصد تک رہنے کا امکان ہے۔

اس سے پہلے پاکستان کی وفاقی وزارت خزانہ کی جانب سے آئندہ مالی سال میں ملک کی مجموعی معاشی ترقی چھ فیصد کی رفتار سے نہ بڑھنے کا خدشہ ظاہر کیا گیا ہے۔

پاکستان کی وزارت خزانہ کی جانب سے اگلے مالی سال میں ملکی معاشی ترقی چھ فیصد کی رفتار سے نہ بڑھنے کی پیش گوئی اور سالانہ پلان کوآرڈینیشن کمیٹی کی جانب سے پانچ فیصد کا ہدف اس وقت سامنے آیا جب ملک میں تقریباً دو ماہ پہلے قائم ہونے والی حکومت اپنا پہلا بجٹ پیش کرنے جا رہی ہے۔

پلان کوآرڈینیشن کمیٹی کی جانب سے پانچ فیصد کا ہدف اور وزارت خزانہ کی جانب سے اگلے مالی سال میں مجموعی معاشی شرح نمو کے چھ فیصد کی رفتار سے نہ بڑھنے کی پیش گوئی حکومت کی نیشنل اکاونٹس کمیٹی کے جاری کردہ اعداد و شمار کے بعد کی گئی ہے جس میں کہا گیا کہ موجودہ مالی سال میں معاشی شرح نمو یا جی ڈی پی کی ترقی کی رفتار چھ فیصد تک رہے گی۔

وزارت کی جانب سے کہا گیا ہے کہ اگرچہ موجودہ مالی سال میں ملکی معیشت کی رفتار چھ فیصد تک رہنے کی توقع ہے تاہم مالیاتی دباؤ اور بیرونی شعبے کی کارکردگی کی وجہ سے اگلے سال میں یہ گروتھ برقرار نہیں رہ سکتی۔

انھوں نے کہا موجودہ حکومت کی جانب سے اگلے مالی سال میں معاشی شرح نمو چھ فیصد پر برقرار نہ رہنے کے خدشے کا اظہار اس لیے کیا جا رہا ہے کیونکہ بلند شرح سود اور توانائی کی ضروریات پوری کرنے سے قاصر ہونے کی وجہ معیشت کی ترقی میں اضافہ ممکن نہیں لگتا۔

موجودہ مالی سال میں ترقی کے چھ فیصد تک رہنے کے بارے میں شاہد محمود نے کہا تحریک انصاف اور نواز لیگ دونوں پارٹیوں کے معاشی ماہرین بات کرنے سے کتراتے ہیں کہ زیادہ جی ڈی پی نے پاکستان کے لیے زیادہ مشکلات پیدا کر دی ہیں جس کی وجہ ادائیگیوں میں عدم توازن کی صورت میں نظر آتا ہے۔

اگلے سال ترقی کی شرح برقرار نہ رہنے کی وزارت خزانہ کی پیش گوئی کے بارے میں معاشی ماہر مزمل اسلم کہتے ہیں کہ ’اس کی وجہ یہ ہے کہ ملک میں توانائی کا بحران ہے اور اقتصادی ترقی کے لیے توانائی کی فراہمی بہت ضروری ہے۔ اس کے ساتھ اب تک یہ حکومت شرح سود میں چار فیصد تک اضافہ کر چکی ہے اور امکان ہے کہ آنے والے دنوں میں اس شرح سود میں مزید اضافہ ہو گا جو 20 فیصد تک جا سکتا ہے۔ اس بلند شرح سود کے ساتھ آنے والے مالی سال میں چھ فیصد گروتھ ممکن نہیں۔'


Summary: پاکستان میں پبلک ٹرانسپورٹ کے ناقص نظام کے باعث زیادہ تر افراد اپنے روزانہ کے سفر کے لیے سستی رائیڈ شیئرنگ ایپ کا استعمال کرتے ہیں۔

’سوئیول مڈل کلاس کے لیے نعمت تھی، متبادل 8000 روپے مہینے میں پڑے گا‘

حال ہی میں رائڈ شیئرنگ ایپ ’سوئیول‘ نے اپنی گاڑیوں کی سروس دنیا کے مختلف شہروں میں بند کرنے کا اعلان کیا ہے۔

دبئی میں قائم اس ایپ کے مالکان نے ایک اعلامیے یعنی پریس ریلیز میں ایپ بند کرنے کے پیچھے وجہ حالیہ عالمی مہنگائی کی لہر کو قرار دیتے ہوئے کہا ہے کہ وہ ایک شہر سے دوسرے شہر جانے کے لیے اپنی سروس کو جاری رکھیں گے لیکن روزانہ استعمال ہونے والی گاڑیاں بند کی جا رہی ہیں۔

اب اس کے نتیجے میں پاکستان میں رہنے والے وہ تمام شہری افسردہ ہیں جن کا روز کا آنا جانا اس ایپ پر منحصر رہا ہے۔

واضح رہے کہ پاکستان میں زیادہ تر افراد اپنے روزانہ کے سفر کے لیے سستی رائیڈ شیئرنگ ایپ کا استعمال کرتے آرہے ہیں اور اس کی ایک بڑی وجہ ملک کے مختلف شہروں سے بس کے روٹ ختم ہونے یا ناقص ٹرانسپورٹ کا نظام ہے۔

ٹرانسپورٹ کے ناقص انتظام سے سب سے زیادہ متاثر ہونے والوں میں خواتین بھی شامل ہیں۔ کراچی کی رہائشی نورین خان نے اپنے فیس بُک پر سوئیول ایپ کے منسوخ ہونے کے بعد لکھا کہ پاکستان میں خواتین کے لیے بائیکیا جیسی ایپ شروع کیوں نہیں کی جا سکتی؟

واضح رہے کہ بائیکیا ایک پاکستانی ایپ ہے جس میں کریم اور اوبر کی طرح موٹربائیک بک کروائی جا سکتی ہے۔ چونکہ پاکستان میں خواتین کا موٹرسائیکل چلانے کا رجحان اتنا زیادہ نہیں ہے اس لیے بائیکیا میں صرف مرد حضرات ہی بائیک چلاتے نظر آتے ہیں جن کے پیچھے بیٹھنے میں خواتین آسانی محسوس نہیں کرتیں۔

بی بی سی سے بات کرتے ہوئے انھوں نے کہا کہ ’ہمیں ملک میں ایک بہتر ٹرانسپورٹ کا نظام چاہیے۔ ہم صرف یہی دیکھتے رہ جاتے ہیں کہ کونسے رنگ کی میٹرو چلے گی اور کب تک چلے گی۔‘

پاکستان کے زیادہ تر شہروں میں اب بھی ماس ٹرانزٹ نظام موجود نہیں ہیں اور کراچی، لاہور اور اسلام آباد جیسے شہروں میں جہاں یہ سسٹم ہیں بھی، وہاں بھی یہ پورے شہر کو آپس میں نہیں جوڑتے، چنانچہ پبلک ٹرانسپورٹ یا رکشہ، ٹیکسی یا موٹرسائیکل کی ضرورت بہرحال باقی رہ جاتی ہے۔

پاکستان میں سوشل میڈیا پر کئی صارفین اس حوالے اپنی پریشانی کا اظہار کر رہے ہیں۔

حمزہ نے ایک تھریڈ پوسٹ کیا۔ وہ لکھتے ہیں ’میں آپ کو بتاتا ہوں کہ یہ سوئیول ہمارے مڈل کلاس کے لیے کیا نعمت تھی۔ میری بہن سوئیول میں کالج جاتی ہے جس کا خرچہ صرف 100-150 روپے فی دن ہے۔ اس کا متبادل پرائیویٹ پک اپ وین ہے جو 8000 روپے ماہانہ چارج کرتی ہے اور اسے وقت سے 2 گھنٹے پہلے پک کرتی ہے اور کالج ختم ہونے کے 3 گھنٹے بعد چھوڑتی ہے۔‘

صحافی انس ملک نے لکھا کہ پاکستان میں معاشی حالات کے باعث پہلے ایئرلفٹ اور اب سوئیول بند ہو گئی ہے، وہ پوچھتے ہیں کہ اتنے تھوڑے وقت میں ان نئے سٹارٹ اپس کے ساتھ ناجانے کیا ہوا۔


Summary: پاکستانی حکومت کی جانب سے ایک ہفتے میں دو مرتبہ پیٹرولیم مصنوعات کی قیمتوں میں اضافے کے بعد یقیناً اکثر گھروں میں یہ بات موضوعِ بحث ہو گی کہ اب کیا ہو گا، خرچہ کیسے چلے گا اور کیا حالات بدتر ہونے جا رہے ہیں؟

پاکستان میں مہنگائی کب تک جاری رہے گی اور کیا اس میں کمی کا امکان ہے؟

انتہائی تکنیکی وجوہات نہ صحیح لیکن یہ سب کو معلوم ہے کہ پیٹرولیم مصنوعات کی قیمتوں کا براہِ راست اثر مہنگائی پر پڑتا ہے اور کچھ روز میں کسی بھی دکان پر پہنچ کر آپ کو روز مرہ کی اشیا کی قیمتوں میں اضافے کی خبر ملے گی اور آپ کا دل کھٹا ہو گا۔

تاہم مسئلہ صرف پیٹرولیم مصنوعات کا نہیں ہے بلکہ نیپرا کی جانب سے جمعرات کو جولائی کے مہینے سے 7.91 روپے فی یونٹ اضافے کی منظوری دی گئی ہے۔ اس ممکنہ اضافے کا اثر عام عوام کی جیب پر براہِ راست تو پڑے گا ہی، لیکن ساتھ اس کے باعث مہنگائی میں بھی اضافہ ہو گا۔

ہارون شریف نے بجلی اور پیٹرولیم مصنوعات کی قیمتوں میں اضافے کے بعد تین رجحانات کی جانب توجہ دلوائی۔

دوسرا یہ کہ پیٹرولیم مصنوعات کی قیمتوں میں اضافے کے باعث ٹرانسپورٹ کی لاگت میں اضافہ ہو جاتا ہے جس کی وجہ سے کھانے پینے کی اشیا بھی مہنگی ہو جاتی ہیں۔

حکومت اور اکثر معاشی ماہرین کی جانب سے یہ بات کئی مرتبہ دہرائی جا چکی ہے کہ یہ اضافہ ناگزیر تھا۔ تاہم ناقدین کا ماننا ہے کہ تمام بوجھ غریب عوام پر ہی کیوں ڈالا گیا ہے، جو اس سے سب سے زیادہ متاثر ہوں گے۔

’لیکن چارہ بالکل ہے اگر ہم اصلاحات لائیں تاکہ ہم جو اس کا بوجھ لوگوں پر مہنگائی کی شکل میں ڈال رہے ہیں، لوگوں کو امید نظر آئے۔ اگر ہم نے ایک وسط مدتی اصلاحاتی منصوبہ آئی ایم ایف کو دیا ہوتا جو افسوس سے کہنا پڑتا ہے کہ حکومتی اتحاد کے پاس نہیں تھا، کیونکہ کوئی سمت دکھائی نہیں دیتی، اس لیے اس کی تکلیف اور بھی زیادہ ہے کیونکہ اس غیر یقینی صورتحال ہے کہ اس کا نتیجہ کیا نکلے گا۔‘

’اس کے گہرے معاشی اثرات بھی ہیں اور اس کے سیاسی اعتبار سے بھی اثرات دیکھنے کو ملیں گے کیونکہ آپ دیکھ رہے ہیں کہ عوام کی طرف سے خاصا سخت ردِ عمل آنا شروع ہو گیا ہے کہ اشرافیہ سے آپ قربانی نہیں مانگ رہے، سارا بوجھ عوام پر ڈالا جا رہا ہے۔‘

’ہمیں چاہیے کہ زراعت میں ویلیو ایڈیشن لائیں، ہماری ٹیکسٹائل انڈسٹری کپڑے کے بجائے سوٹ بنائے تاکہ ہمارے زرِ مبادلہ میں اضافہ ہو۔ سب سے اہم بات یہ ہے کہ ہم اپنی نالج بیسڈ اکانمی اور انفارمیشن ٹیکنالوجی کے شعبے میں چھوٹ دیں اور سرمایہ کاری کی ترغیب دیں۔‘


Summary: مئی کے مہینے سے قبل بھی لوڈ شیڈنگ ہو رہی تھی تاہم عید کی چھٹیوں کے دوران اس میں کمی واقع ہوئی۔ مئی کے آخر اور جون کے شروع میں بجلی لوڈ شیڈنگ کا دورانیہ کافی طویل ہو گیا ہے۔ لوڈشیڈنگ میں اضافے کی وجوہات کیا ہیں؟

بجلی تو پہلے بھی جاتی تھی مگر آج کل لوڈ شیڈنگ میں اضافے کی کیا وجہ ہے؟

مئی کے مہینے سے قبل بھی لوڈ شیڈنگ ہو رہی تھی تاہم عید کی چھٹیوں کے دوران اس میں کمی واقع ہوئی۔ مئی کے آخر اور جون کے شروع میں بجلی کی لوڈ شیڈنگ کا دورانیہ کافی طویل ہو گیا ہے۔

بجلی کی لوڈ شیڈنگ کا دورانیہ جو پہلے تین گھنٹے تھا اب وہ بڑھ کر چھ گھنٹوں تک چلا گیا ہے۔ دانیال کے مطابق بجلی کے متبادل ذرائع کے ذریعے یو پی ایس سے پنکھا تو چلا لیتے ہیں تاکہ گرمی سے بچا جائے تاہم جب علاقے میں بجلی جاتی ہے تو انٹرنیٹ کنکشن ڈاؤن ہو جاتا ہے جس کی وجہ سے انھیں کافی مشکلات کا سامنا کرنا پڑتا ہے اور امتحان کی تیاری میں انھیں کافی مشکلات پیش آ رہی ہیں۔

’گھر کے سب افراد اس کے بعد سو جاتے تھے تاہم گذشتہ کئی روز سے اچانک بجلی کے دورانیے میں اضافہ ہو گیا ہے اور اب تو بجلی اس وقت چلی جاتی ہے جب ہم گہری نیند سو رہے ہوتے ہیں اور پھر گرمی کی وجہ سے اٹھنا پڑتا ہے۔‘

اسلام آباد میں ترنول کے رہائشی شبیر احمد بھی بجلی کی لوڈ شیڈنگ کی وجہ سے پریشان ہیں۔ انھوں نے بتایا کہ اس وقت بجلی کی لوڈ شیڈنگ کی دورانیہ بہت بڑھ چکا ہے۔

حکومت اور بجلی کی تقسیم کار کمپنیوں کی جانب سے ایک جانب اعلانیہ لوڈ شیڈنگ کا اعلان کیا جاتا ہے جسے لوڈ مینیجمنٹ کہا جاتا ہے تو دوسری جانب غیر اعلانیہ لوڈ شیڈنگ نے لوگوں کی زندگی اجیرن کر رکھی ہے کیونکہ اس وقت ملک میں درجہ حرارت زیادہ ہے۔

بجلی کے شعبے کے ماہرین کے مطابق اس وقت ملک میں بجلی کی طلب بلند ترین سطح پر موجود ہے اور اس بڑھتی ہوئی طلب کو پورا کرنے کے لیے پیداوار ناکافی ہے جس کی وجہ سے ملک میں بجلی کی بہت زیادہ لوڈ شیڈنگ ہو رہی ہے۔

ماہرین نے طلب میں اضافے کے ساتھ بجلی بنانے کے ایندھن یعنی کوئلے، آر ایل این جی اور فرنس آئل کی قیمتوں میں ہونے والے اضافے کو بھی اس کی ایک وجہ قرار دیا ہے جس کی وجہ سے بجلی بنانے والے کارخانے اپنی پیداواری استعداد سے کم بجلی بنا رہے ہیں کیونکہ مہنگا ایندھن خریدنے کے لیے فنانسنگ چاہیے جو پوری طرح دستیاب نہیں ہے۔

انھوں نے کہا کہ ’پاکستان میں مختلف ذرائع سے بجلی پیدا کرنے کی مجموعی صلاحیت 36 ہزار میگاواٹ کے لگ بھگ  ہے تاہم کبھی بھی اس استعداد تک بجلی پیدا نہیں کی جا سکی جس کی بہت ساری وجوہات ہیں۔‘

انھوں نے کہا کہ ’اس گیس کی خریداری کے باوجود بجلی کی لوڈ شیڈنگ ہونے کی وجہ یہ ہے کہ ڈیمانڈ بڑھ گئی ہے جبکہ پانی سے پیدا ہونے والی بجلی بھی کم بن رہی ہے تو دوسری جانب کوئلے کی قیمت بھی بہت بڑھ چکی ہے۔


Summary: حکومت اور متعدد معاشی ماہرین کی جانب سے اس فیصلے کو ناگزیر قرار دیا جا رہا ہے اور نشاندہی کی جا رہی ہے کہ اس کی وجہ عمران خان کی گذشتہ حکومت کے آخری ایام میں دی گئی سبسڈی ہے لیکن اس کے باوجود موجودہ حکومت کو بھی خاصی تنقید کا نشانہ بنایا جا رہا ہے۔

’عام آدمی اشرافیہ کی ناکامی کی قیمت کیوں ادا کرے؟‘

گذشتہ شام اس وقت پاکستان کی عوام کو ایک ہی دن میں دوسرا جھٹکا لگا جب پہلے نیپرا کی جانب سے جولائی کے مہینے سے بجلی کے نرخوں میں  7.91 روپے فی یونٹ اضافے کی منظوری دی گئی اور پھر شام میں وزیرِ خزانہ مفتاح اسماعیل نے پیٹرول اور ڈیزل 30، 30 روپے مہنگے کرنے کا اعلان کر دیا۔

اکثر صحافی اور تجزیہ کار نہ صرف حکومت سے یہ مطالبہ کر رہے ہیں کہ وہ اپنے خرچے کم کرے اور عوام کو یہ دکھائے کہ انھیں بھی اس مشکل وقت میں ان کا احساس ہے بلکہ ایسی اصلاحات بھی کی جائیں جن کے ذریعے بوجھ صرف غریب اور متوسط طبقے پر ہی نہیں بلکہ امیروں پر بھی پڑے۔

حکومت کی جانب سے پیٹرولیم مصنوعات کی قیمتوں میں یہ ایک ہفتے کے دوران دوسرا بڑا اضافہ ہے۔ اس سے قبل، 26 مئی کو بھی پٹرول کی قیمت میں 30 روپے کا اضافہ کیا گیا تھا۔

جیو نیوز کے پروگرام آج شاہزیب خانزادہ کے ساتھ میں گفتگو کرتے ہوئے مفتاح اسماعیل نے کہا کہ ’اب بھی ہم پیٹرول پر آٹھ روپے کی سبسڈی دے رہے ہیں اور ڈیزل پر یہ سبسڈی 23 روپے ہے۔‘ انھوں نے عندیہ دیا کہ اس حوالے سے 10 جون کو دیے جانے والے بجٹ میں ’بہت سے معاملات سمٹ جائیں گے۔‘

معاشی ماہر عزیر یونس نے لکھا کہ ’پونے شہر پراپرٹی ٹیکس کی مد میں اتنی رقم اکٹھی کرتا ہے جتنا پورا صوبہ سندھ بھی نہیں کرتا۔ امیر کئی دہائیوں سے اپنی دولت ریئل اسٹیٹ سیکٹر میں جھونک رہے ہیں۔ اور انھیں ایسا کرنے کے لیے ایمنسٹی سکیمز بھی دی گئی ہیں۔‘

ایک ہفتے میں دوسری مرتبہ پٹرولیم مصنوعات کی قیمت میں اضافے کے فیصلے کے بارے میں شاہ رخ وانی نے لکھا کہ ’یہ فیصلہ تکلیف دہ ضرور ہے لیکن ناگزیر بھی ہے۔ پاکستان عالمی مارکیٹ سے تیل خریدتا ہے اور اس پر سبسڈی لگانا کسی حکومت کے لیے بھی صحیح نہیں ہے لیکن اس کے ساتھ وسیع تر معاشی اصلاحات کرنی ہوں گی۔‘

صحافی کامران یوسف نے لکھا کہ ’غلط معاشی پالیسیوں اور اصلاحات کے نام پر سزا صرف عوام کو نہیں ملنی چاہیے۔ اس ملک میں ایلیٹ جس کو کبھی ٹیکس کی مد میں اور کبھی سبسڈی کی مد میں اربوں کی مراعات دی جاتی ہیں وہ سب واپس ہونی چاہیے۔ سرکاری تیل مفت میں جو افسران، وزرا کو دیا جاتا ہے وہ بند ہونا چاہیے، سب قربانی دیں۔‘


Summary: انڈیا نے فروری کے اواخر میں یوکرین پر روس کے حملے اور اس پر عائد کی گئی پابندیوں کے بعد روس سے انتہائی رعایتی نرخوں پر 34 ملین بیرل خام تیل در آمد کیا ہے جو 2021 کے پورے سال میں درآمد کیے جانے والے تیل کی مجموعی مقدار سے تین گنا زیادہ ہے مگر کیا پاکستان ایسا کر سکتا ہے؟

انڈیا روس سے رعایتی نرخوں پر کتنا تیل درآمد کر رہا ہے اور کیا پاکستان ایسا کر سکتا ہے؟

ایک طرف جہاں یہ سوال اپنی جگہ قائم ہے کہ کیا روس نے سابق حکومت کو تیل فراہم کرنے کی پیشکش کی تھی یا نہیں، وہیں یہ سوال بھی اٹھ رہے ہیں کہ کیا پاکستان روس سے تیل درآمد کر بھی سکتا ہے یا نہیں جبکہ انڈیا ایسا کر رہا ہے؟

انڈیا نے فروری کے اواخر میں یوکرین پر روس کے حملے اور اس پر عائد کی گئی پابندیوں کے بعد روس سے انتہائی رعایتی نرخوں پر 34 ملین بیرل خام تیل در آمد کیا تھا۔ یہ مقدار 2021 کے پورے سال میں درآمد کیے جانے والے تیل کی مجموعی مقدار سے تین گنا زیادہ ہے۔

انڈیا کے سرکاری اعداد وشمار کے مطابق انڈیا جون میں روس سے خام تیل کی درآمد مزید بڑھا کر اس کی مقدار 28 ملین بیرل کرنے جا رہا ہے۔

تیل کی درآمد بڑھنے سے روس سے انڈیا کی درآمد کی مالیت 24 فروری اور 26 مئی کے درمیان 6.4 ارب ڈالر تک پہنچ گئی ہے۔ گذشتہ برس اس مدت میں یہ مالیت محض دو ارب ڈالر تھی، یعنی اس میں تین گنا سے زیادہ کا اضافہ ہوا ہے۔

سنہ 2021 میں انڈیا نے اپنی ضروریات کا صرف دو فیصد تیل یعنی تقریباً 12 ملین بیرل خام تیل روس سے درآمد کیا تھا۔ روس، یوکرین تنازع کے باعث روسی خام تیل کی قیمت عالمی مارکیٹ میں کافی گر گئی ہے یہی وجہ ہے کہ روس نے انڈیا کو خام تیل بہت رعایتی داموں پر دیا ہے۔

یوکرین پر فروری میں روس کے حملے کے بعد امریکہ نے یورپی ملکوں اور انڈیا سے کہا تھا کہ وہ روس کے تیل کا بائیکاٹ کریں۔ انڈیا پر کئی طرف سے دباؤ پڑ رہا تھا کہ وہ روسی تیل نہ خریدے لیکن انڈیا نے امریکہ اور یورپی ملکوں کی اپیل یہ کہہ کر مستر کر دی کہ پورپی ممالک روس سے کہیں زیادہ تیل خریدتے ہیں اور یہ کہ انڈیا تو صرف اپنی ضرورت کا دو فیصد تیل روس سے خرید رہا ہے۔

ایک بات اب پوری طرح واضح ہے کہ انڈیا اس وقت روس سے پہلے کے مقابلے کئی گنا خام تیل رعایتی داموں پر درآمد کر رہا ہے۔ دو ہفتے قبل انڈیا نے ملک میں پٹرول اور ڈیزل کی قیمتوں میں سات سے نو روپے فی لیٹر کی کمی کی تھی۔

انھوں نے کہا ’روس سے آنے والے خام تیل سے اگر صارفین کو کوئی فائدہ پہنچانا ہے تو اس کے لیے حکومت کو سستا خام تیل خریدنے کی وجہ سے ڈالر میں تو بچت ہو گی لیکن جب اس سے بننے والی ڈیزل اور پٹرول کی مصنوعات کا تعین ان کی عالمی مارکیٹ کی قیمتوں پر ہو گا تو اس کے لیے حکومت کو سبسڈی دینی پڑے گی تاہم اس کی مالیت اتنی زیادہ نہیں ہو گی کیونکہ خام تیل رعایتی نرخوں پر مل رہا ہو گا۔‘


Summary: ڈیووس کے ایوانوں میں اس وقت کا اہم ترین مسئلہ یہ ہے کہ آیا عالمی معاشی بحران آ رہا ہے یا نہیں۔ عالمی سطح پر اور دنیا کے معاشی طور پر طاقتور ملکوں میں عالمی مندی کے بارے میں شدید تشویش پائی جاتی ہے اور ان ممالک کا کہنا ہے عالمی معیشت کے افق پر سیاہ بادل چھا رہے ہیں۔

عالمی معیشت کے افق پر ’تاریکی کے بادل‘: دنیا بھر میں سرمایہ کاروں پر گھبراہٹ کیوں طاری ہے؟

سوئٹزرلینڈ کے شہر ڈیووس کے ایوانوں میں اس وقت کا اہم ترین مسئلہ یہ ہے کہ آیا عالمی معاشی بحران آ رہا ہے یا نہیں۔

دنیا میں سرمایہ کاری کے سب سے بڑے فنڈز کے منتظمین کی جانب سے حالیہ ہفتوں میں آنے والے معاشی خطرات کے بارے میں ایک ایک کر کے آگاہ کیا جاتا رہا ہے، گو کچھ سابقوں اور لاحقوں کے ساتھ۔ تصویر کا تاریک پہلو دیکھنے والے دوسروں کے مقابلے میں زیادہ مایوس ہیں۔

عالمی بینک کے سربراہ ڈیوڈ مالپاس نے چند روز قبل ایک تقریب میں خبردار کیا تھا کہ توانائی، خوراک اور کھاد کی قیمت بڑھنے پر یہ دیکھنا مشکل ہے کہ ہم کس طرح کساد بازاری سے بچ سکتے ہیں۔

حقیقت یہ ہے کہ معیشت کو سکڑنے سے بچانے کے بارے میں بات ہو رہی ہے، اگرچہ ہم امید کی کرن روشن رکھنا چاہتے ہیں، اس کے باوجود اس کا مطلب یہ ہے کہ یہ ایک پوشیدہ خطرہ ہے۔

اس بحث کے درمیان یہ سوال ایک بار پھر زور پکڑ رہا ہے کہ کساد بازاری یا مندی اصل میں ہے کیا؟

ایشیا کی دیو قامت معیشت، جو تمام عالمی پیداوار کا 19 فیصد ہے تجزیہ کاروں کی نظروں میں اس کی معیشت میں سست روی کا براہ راست اثر باقی دنیا پر پڑے گا۔ ایسا دو اعتبار سے ہو گا، دوسرے ممالک سے اشیا اور خدمات کے خریدار کے طور پر اس کی اہمیت اور بین الاقوامی تجارت کی فراہمی کرنے والی سپلائی کی کڑیوں میں اس کا کلیدی کردار ہے۔

ڈیوڈ مالپاس نے چین کے بعض بڑے شہروں میں بندشوں کے بارے میں تشویش کا اظہار کیا ہے کیونکہ ان کے مطابق ’اب بھی دنیا پر اثرات یا سست اثرات ہیں۔‘

طاقت کے عظیم مراکز سے باہر کم ترقی یافتہ ممالک میں خوراک کی قیمت میں بہت زیادہ اضافہ دیکھنے میں آیا ہے اور ان میں غریب ترین افراد قحط کا شکار ہیں۔

ماہرین معاشیات اور بینکاروں میں اس بارے میں رائے منقسم ہے کہ آیا دنیا براہ راست مندی کی طرف جا رہی ہے یا یہ صرف معاشی سست روی ہے۔

مسئلہ یہ ہے کہ بڑھتی ہوئی شرح سود اگرچہ افراط زر پر قابو پا سکتی ہے، قرض لینے اور قرضوں کی ادائیگی کی لاگت میں اضافہ کر سکتی ہے لیکن معاشی ترقی پر بریک کا کام بھی کر سکتی ہے۔

اس آفاقی منظر نامے میں ہمیں یہ بھی کہنا ہو گا کہ چین میں کووڈ 19 کی تازہ ترین وبا کی وجہ سے حالیہ ہفتوں میں اسے مشکلات کا سامنا رہا ہے۔

ان میں سے ایک مالیاتی صنعت کی عالمی ایسوسی ایشن انسٹیٹیوٹ آف انٹرنیشنل فنانس کے چیف اکنامسٹ رابن بروکس نے ٹوئٹر پر ایک پیغام جاری کیا ہے جس میں کہا گیا ہے کہ ’عالمی مندی آنے والی ہے۔‘


Summary: شاہ ہنواز آفریدی پچھلے تیس سال سے چھوٹے اسلحے کے کاروبار کرتے ہیں تاہم موجودہ وقت میں حکومت کی طرف سے درہ آدم خیل کو اکنامک زون کے لیے جاری مشاورت کے حوالے سے اُنھوں نے کہا کہ مقامی صنعت کاروں کو اس عمل سے الگ رکھا گیا ہے جس کی وجہ سے تاجر برادری باہر سے مسلط کیے گئے فیصلے قبول کرنے کے لیے تیار نہیں۔

درہ آدم خیل میں اسلحہ سازی کی قدیم صنعت قانونی دائرے میں شامل کیوں نہیں ہو پا رہی؟

شاہنواز آفریدی گذشتہ 30 سال سے چھوٹے اسلحے کے کاروبار کرتے ہیں تاہم موجودہ وقت میں حکومت کی طرف سے درہ آدم خیل کو اکنامک زون بنانے کے لیے جاری مشاورت کے حوالے سے اُنھوں نے کہا کہ مقامی صنعت کاروں کو اس عمل سے الگ رکھا گیا ہے جس کی وجہ سے تاجر برادری باہر سے مسلط کیے گئے فیصلے قبول کرنے کے لیے تیار نہیں۔

عہدیدار کے مطابق مذکورہ منصوبہ حکومت نے اس وجہ سے ختم کر دیا کہ درہ آدم خیل میں اسلحے کے کاروبار سے وابستہ افراد نے اپنے علاقے سے باہر جانے سے انکار کیا اور موقف اپنایا کہ وہ نئی مشینری اور پلاٹ خریدنے کی استطاعت نہیں رکھتے جبکہ بڑی تعداد میں گھروں کے اندر خواتین اور بچے بھی اسی روزگار سے منسلک ہیں۔

موجودہ منصوبے کے بارے میں اُنھوں نے بتایا کہ آگر اس پر عملدرآمد ہوتا ہے تو ادارے کے طرف سے صنعت کاروں یا کاروباری افراد کو کسی قسم کے مراعات دینا ممکن نہیں ہو گا کیونکہ درہ آدم خیل کے تقریباً پندرہ مربع کلومیٹر کے علاقے میں اسلحے سازی کی صنعت قائم ہے تو کیسے بجلی، گیس اور سڑکوں کی سہولت مہیا کریں گے۔

ملک فیصل آفریدی کو 22 سال پہلے اسلحے کا کاروبار وارثت میں ملا تھا۔ موجودہ وقت میں سرکاری سطح پر اسلحہ سازی کی صنعت کو قانونی دائرے میں لانے کے لیے وہ اپنی تاجر برادری اور بحیثیت سیاسی رہنما نمائندگی کر رہے ہیں۔

ان کے مطابق تاجر برادری سب کچھ چھوڑ کر چلی گئی۔ اُنھوں نے بتایا کہ انتہائی مشکل سے لوگوں نے دوبارہ کاروبار شروع کیا لیکن ساتھ بازار کے مختلف اطراف میں سکیورٹی چیک پوسٹوں کی وجہ سے گھروں میں تیار کیے گئے اسلحے کے پرزہ جات کو بازار تک لانے میں کافی مشکلات کا سامنا کرنا پڑ رہا ہے۔

اُنھوں نے کہا کہ یہاں کے مقامی تاجروں کو اب تک حکومت کے طرف سے اسلحے کے کاروبار کے لیے قانونی اجازت نامہ یا لائسنس جاری نہیں کیا گیا ہے جس کی وجہ سے پشاور میں لائسنس رکھنے والے تاجروں کو اسلحہ بھیج دیا جاتا ہے جو تمام قانونی تقاضے پورے کر کے نہ صرف ملک کے مختلف بڑے شہروں تک پہنچاتے ہیں بلکہ بیرونی ممالک کو برآمد بھی کر لیتے ہیں۔

عبدالکریم خان نے بتایا کہ درہ آدم خیل کے علاوہ صوبے کے دیگر اضلاع میں قائم چھوٹی اور گھریلو صنعت کو اکنامک زون کا درجہ دینے کے لیے صوبائی سطح کام جاری ہے جن میں چارسدہ کی چپل کی صنعت، سوات میں سلام پور کے کپڑے کی صنعت وغیرہ شامل ہیں۔

اُنھوں نے کہا کہ درہ اکنامک زون کے حوالے سے مقامی افراد کا اعتماد حاصل کرنے کے لیے آگاہی کی ضرورت ہے تاکہ ان کو معلوم ہو سکے کہ اس منصوبے سے ان کو کیا فائدہ حاصل ہو گا۔


Summary: یورپی ملک سربیا نے روس کے ساتھ گیس خریدنے کا تین سال کا معاہدہ کیا ہے۔ اطلاعات کے مطابق اس معاہدے کے تحت سربیا کو دوسرے یورپی ممالک کے مقابلے میں تین گنا کم قیمت پر گیس ملے گی۔

سربیا کا روس کے ساتھ گیس کی خریداری کا ’انتہائی فائدے مند‘ معاہدہ

29 مئی کو روس کے صدر ولادیمیر پوتن کے سے فون پر اپنی گفتگو کے بعد سربیا کے صدر ایلیگزینڈر ووچچ نے اس 'انتہائی فائدے مند' معاہدے کا اعلان کیا۔

اتوار 29 مئی کو صدر ایلیگزینڈر ووچچ نے صحافیوں کو بتایا کہ انھوں نے روس کے ساتھ گیس کی سپلائی کے ایک 'انتہائی فائدے مند' معاہدے پر اتفاق کیا ہے جو تین سال پر محیط ہو گا۔

روس اور سربیا کے درمیان ایک 10 سالہ معاہدہ پہلے ہی موجود ہے جو منگل 31 مئی کو ختم ہو رہا ہے۔

سربیائی اور خطے کے میڈیا کے مطابق دیگر یورپی ممالک کے مقابلے میں سربیا روس سے تین گنا سستی گیس خریدے گا جبکہ اس سال سردیوں میں توقع ہے کہ یہ قیمت دوسرے یورپی ممالک کے مقابلے میں 10 گنا کم ہو گی۔

صدر ووچچ نے کہا کہ سربیا ہزار کیوبک میٹر گیس کے لیے 310 ڈالر سے 408 ڈالر ادا کرے گا۔ انھوں نے کہا کہ وہ معاہدے کی دیگر تفصیلات طے کرنے کے لیے روس کی سرکاری کمپنی گیزپروم سے رابطہ کریں گے۔

روس نے بھی اتوار کو اعلان کیا ہے کہ وہ سربیا کو بلاتعطل گیس سپلائی کرے گا۔ سربیا کے صدر نے کہا ہے کہ گیس اور خوراک کے حوالے سے سربیا کے عوام اب محفوظ سردیاں گزاریں گے۔

صدر ووچچ نے صدر پوتن کے ساتھ اپنی گفتگو کو 'بہت اچھا' قرار دیتے ہوئے کہا کہ ان کے درمیان باہمی تعلقات سمیت کئی معاملات پر بات چیت ہوئی۔

صدر ووچچ نے بتایا کہ انھوں نے صدر پوتن سے کہا کہ سربیا یوکرین میں جلد از جلد امن چاہتا ہے جبکہ صدر پوتن نے انھیں بتایا کہ روس نے یوکرین اور مغربی ممالک کو ایک معاہدہ پیش کر دیا ہے۔

صدر ووچچ نے کہا کہ ’ایسے تنازع کو حل کرنے کے لیے سربیا ایک چھوٹا سا ملک ہے اور وہ صرف امن کی امید ہی کر سکتا ہے۔‘

جب ان سے پوچھا گیا کہ صدر پوتن کے ساتھ ان کی بات چیت سے کیا ان کے ملک پر روس پر پابندیوں سے متعلق دباؤ میں اضافہ تو نہیں ہو گا تو انھوں نے کہا کہ سربیا روز ہی ایسے دباؤ کا سامنا کر رہا ہے لیکن وہ اپنے مؤقف پر قائم رہے گا۔

انھوں نے کہا کہ کوسوو سے متعلق بھی سربیا پر بہت دباؤ ہے لیکن اس معالمے پر بھی سربیا اپنے موقف پر قاہم رہے گا۔

سربیا گیس اور تیل کے لیے روس پر بہت انحصار کرتا ہے اور اس نے روس کی جانب سے یوکرین پر حملے سے متعلق اقوامِ متحدہ کی قرار دادوں کی حمایت کی ہے لیکن روس پر اقتصادی پابندیوں کی مسترد کر دیا ہے۔


Summary: پاکستان میں کئی لوگوں کو خدشہ ہے کہ پیٹرول کی قیمت میں 30 روپے فی لیٹر اضافے سے ’مہنگائی کا طوفان‘ آئے گا۔ وہیں بعض لوگ حکومتی رہنماؤں کو ان کے وہ بیان یاد دلا رہے ہیں جن میں ان کا کہنا تھا کہ وہ عوام پر ایک روپے کا بھی بوجھ نہیں ڈالنا چاہتے۔

’مہنگائی کا شور مچاتے ہیں، مگر حکومت میں آتے ہی مزید مہنگائی کر دیتے ہیں‘

پاکستان میں بعض حلقے کئی دنوں سے متنبہ کر رہے تھے کہ پیٹرول کی قیمت میں اضافہ ناگزیر ہے مگر حکومتی رہنما کہتے رہے کہ وہ عوام پر ایک روپے کا بوجھ بھی نہیں ڈالنا چاہتے۔

مگر پھر جمعرات کی شب وزیرخزانہ مقتاح اسماعیل نے پیٹرولیم مصنوعات کی قیمتوں میں ’ریکارڈ‘ اضافے کا اعلان کیا۔ عموماً ہر حکومت کی جانب سے پیٹرول، ڈیزل کی قیمت میں اضافے پر سیاسی اور معاشی وجوہات کی بنا پر تنقید ہوتی ہے اور عالمی منڈیوں کا جواز پیش کیا جاتا ہے۔ لیکن اس بار معاملہ ماضی سے یوں مختلف ہے کیوںکہ قیمت میں اضافہ 30 روپے کا ہوا، جو پہلے کبھی نہیں ہوا۔

کئی لوگوں کو خدشہ ہے کہ اس سے ’مہنگائی کا طوفان‘ آئے گا مگر جمعے کو پیٹرولیم مصنوعات کی قیمتوں میں اضافے کے بعد روپے کے مقابلے ڈالر کی قدر میں کمی آئی ہے اور سٹارک مارکیٹ میں بھی تیزی کا رجحان دیکھا گیا ہے۔

یاد رہے کہ سابق حکومت کی جانب سے تیل کی مصنوعات کی قیمتوں میں اضافہ نہ کرنے کا اعلان فروری میں کیا جا چکا تھا جس کو تحریک عدم اعتماد میں کامیابی کے بعد موجودہ حکومت نے برقرار رکھا لیکن وزیر خزانہ مفتاح اسماعیل کے بیانات سے واضح تھا کہ یہ فیصلہ زیادہ دیر تک قائم نہیں رہے گا۔

لیکن ایک صارف نے تحریک انصاف کے سابق وزیر فیصل واوڈا کا ایک پرانا بیان بھی یاد دلایا جس میں انھوں نے کہا تھا کہ یہ قوم 200 روپے تک پیٹرول فی لیٹر کی قیمت بھی برداشت کرے گی۔

جبکہ پاکستان بزنس کونسل نے ایک پیغام میں کہا ہے کہ فیول سبسڈی جزوی طور پر ختم کرنے کا اقدام دیر سے کیا گیا مگر یہ اکاؤنٹس پر دباؤ کم کرے گا۔ اس نے اخراجات میں کمی کے لیے ورک فرام ہوم یعنی گھروں سے کام کرنے کی تجویز دی ہے۔ اس کا کہنا ہے کہ تمام پیٹرولیم مصنوعات پر جنرل سبسڈی دینے کے بجائے مستحق افراد کے لیے خصوصی سبسڈی دی جانی چاہیے۔

سمیہ رضوان نے کہا کہ ’مہنگائی کا شور مچا کر حکومت میں آنے والوں نے عوام پر مہنگائی بم گرادیا۔‘ ادھر نادیہ مرزا کہتی ہیں کہ ’پیٹرول کی قیمتوں میں اضافہ ناگزیر تھا لیکن قوم کو بتایا گیا تھا کہ نواز شریف ایک روپے کا بوجھ بھی عوام پر ڈالنا نہیں چاہتے اور مریم بی بی کہتی تھیں کہ ایسی حکومت ختم کر دو جس سے عوام پر بوجھ ڈالنا پڑے۔

سوشل میڈیا صارفین میں کچھ ایسے بھی تھے جن کا خیال ہے کہ تیل کی مصنوعات کی قیمتوں کے معاملے کو سیاست کی نظر نہیں کرنا چاہیئے۔

انھوں نے اپنے ٹوئٹر اکاوئنٹ پر لکھا کہ ’پیٹرول کی قیمت میں اضافے سے اشرافیہ کو تو کوئی فرق نہیں پڑے گا چاہے ان کا تعلق کسی بھی سیاسی جماعت سے ہو۔‘


Summary: حکومت پاکستان اور آئی ایم ایف کے درمیان قطر میں ہونے والے مذاکرات کے بعد عالمی مالیاتی ادارے نے اعلامیہ جاری کرتے ہوئے کہا ہے کہ بجلی اور تیل کی مصنوعات پر دی جانے والی سبسڈی طے شدہ معاہدے کے خلاف تھی۔ جبکہ پاکستان کے وزیر خزانہ مفتاح اسماعیل کا کہنا ہے کہ آئی ایم ایف ٹیم کے ساتھ جائزہ مذاکرات کافی مفید اور تعیمری رہے۔

آئی ایم ایف مذاکرات:’ہمیں ایک سخت مالیاتی پالیسی اپنانے کی ضرورت ہے‘، وزیر خزانہ مفتاح اسماعیل

حکومت پاکستان اور آئی ایم ایف کے درمیان قطر میں ہونے والے مذاکرات کے بعد عالمی مالیاتی ادارے نے اعلامیہ جاری کرتے ہوئے کہا ہے کہ پاکستان میں بجلی اور تیل کی مصنوعات پر دی جانے والی سبسڈی طے شدہ معاہدے کے خلاف تھی۔

پاکستان کے وزیر خزانہ مفتاح اسماعیل کا کہنا ہے کہ آئی ایم ایف ٹیم کے ساتھ جائزہ مذاکرات کافی مفید اور تعیمری رہے اور حکومت آئی ایم ایف پروگرام کی بحالی اور ملک کو مستحکم ترقی کی راہ پر گامزن کرنے کے لیے پر عزم ہے۔

پاکستان کے وزیر خزانہ مفتاح اسماعیل نے سلسلہ وار ٹویٹ کرتے ہوئے کہا کہ ’میں دوحا میں آئی ایم ایف کی ٹیم سے مذاکرات کر کے ابھی واپس لوٹا ہوں، گذشتہ ایک ہفتے کے دوران ہمارے وفد کی آئی ایم ایف ٹیم کے ساتھ بہت مفید اور تعمیری مذاکرات ہوئے ہیں۔ ہم نے مالی سال 2022 کے دوران چند معاشی ناکامیوں پر بات چیت کی ہے جن میں سے ایک رواں برس فروری میں پیٹرول کی قیمتوں پر سبسڈی دینا ہے۔‘

انھوں نے آئی ایم ایف کے وفد کے ساتھ مذاکرات سے متعلق بتاتے ہوئے مزید لکھا کہ ’آئی ایم ایف کی ٹیم نے پیٹرول اور بجلی کی قیمتوں پر دی جانے والی سبسڈی ختم کرنے پر زور دیا ہے۔ یہ سبسڈی گذشتہ حکومت نے آئی ایم ایف کے ساتھ معاہدے کی خلاف ورزی کرتے ہوئے دی تھی۔ موجودہ حکومت آئی ایم ایف پروگرام بحال کرنے اور ملک کو دوبارہ مستحکم ترقی کی راہ پر گامزن کرنے کے لیے پرعزم ہے۔ ‘

پاکستان اور آئی ایم ایف کے درمیان قطر کے شہر دوحا میں ہونے والے مذاکرات کا حالیہ دور مکمل ہونے پر آئی ایم ایف کی جانب سے جاری اعلامیے میں تجویز پیش کی گئی ہے کہ اگلے مالی سال کے بجٹ میں تیل و بجلی پر دی جانے والی سبسڈی ختم کی جائے تاہم عالمی ادارے کی جانب سے جاری کردہ پریس ریلیز میں پاکستان کے لیے قرضے کی اگلی قسط جاری کرنے کے بارے میں کچھ نہیں کہا گیا۔

واضح رہے کہ پاکستان کو آئی ایم ایف سے قرضے کی اگلی قسط ملنے کی امید تھی۔ ایک ایسے وقت میں جب حکومت کو ملک میں سیاسی چیلنج کا بھی سامنا ہے، مذاکرات کا بے نتیجہ ختم ہونا وزیر اعظم شہباز شریف کی مشکلات میں اضافہ کر سکتا ہے۔

تجزیہ کار مائیکل کگلمین نے ٹوئٹر پر اپنی رائے میں کہا کہ پاکستان کا معاشی اور سیاسی بحران کا نتیجہ اچھا نہیں نظر آ رہا۔ آئی ایم ایف سے مذاکرات بے نتیجہ ختم ہو گئے جب کہ حکومت کو قرضے کی اشد ضرورت تھی۔

خبر رساں ادارے روئٹرز کے مطابق وزیر خارجہ اور پاکستان پیپلز پارٹی کے چیئرمین بلاول بھٹو نے ورلڈ اکنامک فورم کے دوران کہا کہ آئی ایم ایف سے گزشتہ حکومت کا معاہدہ زمینی حقائق کی عکاسی نہیں کرتا اور ’اب حالات بدل چکے ہیں۔‘


Summary: سری لنکا کے حالیہ معاشی بحران میں انڈیا سری لنکا سے اپنے تعلقات بہتر کرنے کی کوششوں میں ہے جبکہ سری لنکا میں چند حلقوں انڈیا کے مقاصدر کے بارے میں شدید خدشات پائے جاتے ہیں۔ سری لنکا میں بہت سے لوگوں کا خیال ہے کہ کولمبو میں انڈیا کی بڑھتی ہوئی موجودگی کا مطلب ’خودمختاری کو کمزور کرنا‘ ہو سکتا ہے۔

بحران میں گھرے سری لنکا کا اعتماد حاصل کرنے کے لیے انڈیا کیا کر رہا ہے؟

عام تاثر یہ ہی ہے کہ اس دوڑ میں چین کو اس ضمن میں انڈیا پر سبقت حاصل ہے۔ سری لنکا میں حالیہ معاشی اور سیاسی بحران نے انڈیا کی خارجہ پالیسی کو جزیرہ نما ملک میں ایک نئی زندگی فراہم کی ہے۔

اس وقت سری لنکا 1948 میں برطانیہ سے آزادی کے بعد سے بدترین معاشی بحران کا شکار ہے۔ ملک مظاہروں سے لرز اٹھا ہے کیونکہ لوگ بڑھتی ہوئی قیمتوں، خوراک اور ایندھن کی قلت پر غصے میں ہیں۔

سری لنکا کی بڑی سیاسی جماعت سوشلسٹ پارمی کے رہنما پابودا جیا گوڈا نے انڈیا کی طرف سے پیش کردہ امداد کے بارے میں کہا کہ ’گذشتہ ڈیڑھ سال سے سری لنکا میں بحران ہے اور ہم سمجھتے ہیں کہ انڈیا نے اسے اپنے مفادات کے لیے استعمال کیا ہے۔ ہاں، انہوں نے کچھ کریڈٹ، کچھ دوائیں اور خوراک دی لیکن [وہ] دوست نہیں ہیں۔ انڈیا کاایک پوشیدہ سیاسی ایجنڈا ہے۔‘

’ہمیں اب بھی انڈیا سے مناسب قیمت پر پیاز مل رہا ہے اور وہ بحران کے وقت ہمیں کریڈٹ دے رہے ہیں۔ یہ سری لنکا کی حکومت کی ناکامی ہے کہ پیاز کی قیمتیں تین گنا بڑھ گئی ہیں۔‘

کولمبو کے گال فیس گرین میں بہت سے حکومت مخالف مظاہرین اس بات پر قائل ہیں کہ تیزی سے جدید بنانے کے اس دباؤ نے سری لنکا کو اس کی موجودہ صورتحال تک پہنچا دیا۔

جبکہ چین نے اس سے قبل سری لنکا کے غیر ملکی کرنسی کے ذخائر کو یوآن کے بدلے روپیہ تبدیل کرنے پر اتفاق کیا تھا، اس کے بعد اس نے مدد کے لیے بین الاقوامی مالیاتی فنڈ (IMF) سے رابطہ کرنے پر کولمبو پر ناراضگی کا اشارہ دیا ہے۔

انڈیا میں سری لنکا کے سابق ہائی کمشنر آسٹن فرنینڈو نے جزیرہ اخبار میں اپنے ایک مضمون میں سوال کیا کہ کیا سری لنکا کو چین کے ساتھ ٹکراؤ کے راستے پر رکھا جا رہا ہے؟ اگر ایسا ہے تو، ہمیں پیدا ہونے والے دیگر منفی حالات کی وجہ سے ایسے واقعات سے بچنے کی ضرورت ہے۔ تعلقات میں توازن رکھنا ضروری ہے۔‘

وہ کہتی ہیں ’سری لنکا میں نسلی اقلیتوں نے ہمیشہ انڈیا کی طرف اپنے مساوی حقوق کے مطالبات کی حمایت کی ہے، جب کہ سنہالی اکثریت کا اب بھی ملا جلا تاثر ہے۔ کچھ لوگوں کو اندرونی معاملات میں انڈیا کی مداخلت پر بھی تشویش ہے، لیکن مجھے لگتا ہے کہ پچھلے چند ہفتوں نے اس کو مکمل طور پر بدل دیا ہے۔‘


Summary: وزیر اعظم شہباز شریف نے اس فیصلے کے بعد کہا کہ اس فیصلے سے ملک کے زرمبادلہ کو بچایا جا سکے گا جو درآمدات پر خرچ ہو رہے تھے۔ سابق وزیر خزانہ شوکت ترین نے کہا کہ اس فیصلے سے غریب عوام کو کوئی ریلیف نہیں ملے گا۔

لگژری اشیا اور گاڑیوں کی درآمد پر پابندی سے حکومت کیا فائدہ حاصل کرنا چاہتی ہے؟

پاکستان کی حکومت کی جانب سے یہ اقدامات اس وقت سامنے آئے ہیں جب ملک کا تجارتی خسارہ زیادہ درآمدات کی وجہ سے بڑھتا جا رہا ہے اور شہباز شریف حکومت پر معاشی فیصلوں کا دباو بڑھتا جا رہا تھا۔

وزیر اعظم شہباز شریف نے اس فیصلے کے بعد کہا کہ اس فیصلے سے ملک کے زرمبادلہ کو بچایا جا سکے گا جو درآمدات پر خرچ ہو رہے تھے۔ انھوں نے کہا کہ ہم خرچ کم کریں گے اور معاشی طور پر مضبوط لوگوں کو اس کوشش میں آگے بڑھنا ہو گا تاکہ معاشرے کے غریب طبقے کو اس بوجھ سے کم نقصان ہو جو گزشتہ حکومت کے فیصلوں کی وجہ سے ملک پر پڑا۔

حکومت کے اس فیصلے پر سابق وزیر خزانہ شوکت ترین نے نجی ٹی وی چینل اے آر وائی پر گفتگو کرتے ہوئے کہا کہ یہ مثبت قدم ہے لیکن اس فیصلے سے غریب عوام کو کوئی ریلیف نہیں ملے گا۔

ماہرین معیشت کے مطابق لگژری چیزوں کی درآمد پر پابندی عائد کرنے سے ملک کے تجارتی خسارے میں تھوڑی کمی تو ہوگی لیکن اس سے روپے کو مستحکم کرنے کا تصور ٹھیک نہیں ہے کیونکہ روپے میں کمی کی وجہ درآمدات کے بڑھتے ہوئے بل کے علاوہ بھی ہیں جن پر اب تک کام نہیں کیا گیا۔

انہوں نے حکومتی کے ان اعداد شمار، جن کے مطابق دعوی کیا گیا کہ چھ ارب ڈالر کے درآمدی بل میں کمی ہو گی، سے اتفاق نہیں کیا اور کہا کہ اس کا اثر تین ارب ڈالر تک ہو سکتا ہے۔

طاہر عباس نے بی بی سی سے گفتگو میں کہا کہ حکومت کیجانب سے جن چیزوں کی درآمد پر پابندی عائد کی گئی ہے اس سے روپے کو مستحکم نہیں کیا جا سکتا کیونکہ روپے کی قدر میں اضافے کی درآمدی بل کے علاوہ اور بہت ساری وجوہات ہیں۔

انھوں نے کہا کہ اس وقت سب سے بڑا مسئلہ آئی ایم ایف سے پاکستان کے مذاکرات کے سلسلے میں غیر یقینی کا ماحول ہے جو روپے کی قدر کو گھٹا رہا ہے۔

صائم علی نے کہا روپے کی قدر پر پریشر تیل کی قیمتوں اور گیس کی قیمتوں کی وجہ سے آیا ہوا ہے جو بین الاقوامی مارکیٹ میں بہت اوپر جا چکی ہیں۔ ’ان کی درآمد تو جاری رہے گی اس لیے نہیں لگتا کہ روپے کی قدر میں کوئی خاص کمی ہو۔‘

حکومت کیجانب سے مختلف چیزوں کی درآمد پر پابندی کے عام آدمی پڑنے والے اثرات کے بارے میں طاہر عباس نے کہا کہ جن چیزوں پر پابندی عائد کی گئی ہے ان کا ایک عام فرد، جو درمیانے اور کم آمدنی والے طبقات سے تعلق رکھتا ہے، پر اثر نہیں پڑے گا کیونکہ وہ یہ چیزیں استعمال نہیں کرتا۔


Summary: مغربی ممالک نے روس کے یوکرین پر حملے کی پاداش میں روس پر مزید پابندیاں عائد کی جا رہی ہیں۔

یوکرین پر حملہ: روس پر مزید کیا اقتصادی پابندیاں عائد کی جا رہی ہیں؟

یورپی یونین نے رواں برس کے آخر تک روس سے تیل کی خریداری کو مکمل طور پر ختم کرنے سمیت مزید اقتصادی پابندیاں عائد کرنے کا اعلان کیا ہے۔

یوکرین پر روسی یلغار کے بعد سے مغربی ممالک نے روس پر اقتصادی پابندیاں عائد کر رکھی ہیں اور وہ ان پابندیوں میں مزید اضافہ کر رہا ہے۔

کسی ملک کی جارحیت کو روکنے اور بین الاقوامی قوانین کی خلاف ورزیاں روکنے کےلیے اس پر پابندیاں لگائی جاتی ہیں۔ پابندیاں ان سخت ترین اقدامات میں سے ہیں جو قومیں جنگ میں جانے سے کم  کسی ملک کے خلاف اٹھاتی ہیں۔

یوکرین پر حملے کے بعد مغربی ممالک نے تیزی سے روس کے خلاف وسیع پیمانے پر پابندیاں متعارف کرائی ہیں جن میں افراد، بینکوں، کاروباروں اور بڑے سرکاری اداروں اور برآمدات کو نشانہ بنایا گیا ہے۔

امریکہ نے روس کو امریکی بینکوں میں رکھے ہوئے 600 ملین ڈالر کے استعمال کو روک دیا ہے۔ روس اس رقم سے اپنے قرضوں کی ادائیگی کرتا تھا۔ اب  روس کے لیے اپنے بین الاقوامی قرضوں کی ادائیگی مشکل ہو گئی ہے۔

روس کے بڑے بینکوں کو ادائیگیوں کے عالمی نظام سوئفٹ سے علیحدہ کیا جا چکا ہے۔ اس سے روس کو توانائی کی برآمدات کی ادائیگیوں میں تاخیر ہوگی۔

برطانیہ نے گولڈن ویزہ بیچنے بند کر دیئے ہیں جن کے تحت روس کے امراء برطانیہ میں سکونت کے حقوق حاصل کر لیتے تھے۔

کوکا کولا اور سٹاربکس سمیت 1,000 سے زیادہ بین الاقوامی کمپنیوں نے یا تو روس میں تجارت معطل کر دی ہے یا مکمل طور پر واپس لے لی ہے۔

میکڈانلڈ نے اعلان کیا ہے کہ وہ تیس برس بعد روس میں اپنے کاروبار کو مکمل طور پر بند کر رہا ہے اور وہاں 850 ریسٹورانٹ کو فروخت کر رہا ہے۔

البتہ بعض برانڈز جن میں مارک اینڈ سپنسر، برگر کنگ، میریٹ اور ایکور نے اعلان کیا ہے کہ وہ روس کو چھوڑ نہیں سکتے ہیں کیونکہ روس میں ان کے کاروبار پیچیدہ فرنچائز ڈیلز کے تحت چلتے ہیں۔.

برطانیہ، یورپی یونین اور امریکہ کی طرف سے دوہری استعمال کی اشیا کی برآمد پر پابندی عائد کی گئی ہے، جن میں شہری اور فوجی دونوں مقاصد ہیں، جیسے گاڑیوں کے پرزہ جات۔

برطانیہ روس کے ویگنر گروپ پر بھی پابندیاں عائد کر رہا ہے - ایک نجی ملٹری فرم جس کے بارے میں سمجھا جاتا ہے کہ وہ روسی فوج کو ہتھیار سپلائی کرنے کا ایک ذریعہ ہے۔

برطانیہ اور یورپی یونین نے روس کو لگژری اشیا کی برآمد روک دی ہے جس میں گاڑیاں، فیشن اور آرٹ شامل ہیں۔

برطانیہ نے روس سے درآمدات پر 35 فیصد ٹیکس عائد کردیا ہے۔

روس نے 2022 کے آخر تک 200 سے زائد مصنوعات کی برآمدات پر پابندی عائد کر دی ہے جن میں ٹیلی کام، میڈیکل، گاڑی، زرعی، برقی آلات اور لکڑی شامل ہیں۔


Summary: آئی ایم ایف کی جانب سے پاکستان کے ساتھ قرضہ پروگرام کی بحالی میں سب سے بڑی رکاوٹ ابھی تک تیل مصنوعات پر دی جانے والی سسبڈی ہے جس کی ادائیگی حکومت کے خزانے پر ایک بہت بڑا بوجھ بن چکی ہے۔

پیٹرول اور ڈیزل پر دی جانے والی سبسڈی: ’یہ غریب سے زیادہ امیر کو فائدہ دیتی ہے‘

پاکستان اور بین الاقوامی مالیاتی فنڈ (آئی ایم ایف) کے درمیان قرضہ پروگرام کی بحالی کے لیے دوحہ (قطر) میں مذاکرات کا آغاز ہو گیا ہے جس کا مقصد پاکستان کے لیے چھ ارب ڈالر کے قرضہ پروگرام کے اگلی ایک ارب ڈالر کی قسط جاری کرنا ہے۔

پاکستان تحریک انصاف کی سابقہ حکومت کی جانب سے آئی ایم ایف کے ساتھ جولائی 2019 میں ہونے والے قرض پروگرام کے تحت پاکستان اب تک تین ارب ڈالر وصول کر چکا ہے تاہم سابقہ حکومت کے آخری ہفتوں میں اس پروگرام پر پیش رفت اس وقت تھم گئی تھی جب پاکستان کی جانب سے آئی ایم ایف کی ایندھن اور بجلی پر دی جانے والی سبسڈی کے خاتمے کی شرط کو نہیں مانا گیا تھا۔

مقامی صارفین کو تیل مصنوعات کی عالمی مارکیٹ میں بڑھتی قیمتوں سے محفوظ رکھنے کے لیے حکومت نے سبسڈی دینا شروع کر دی تاہم آئی ایم ایف کی جانب سے اس سبسڈی کے خاتمے کو پاکستان کے لیے قرض کی اگلی قسط جاری کرنے سے مشروط کر دیا گیا۔

تاہم پاکستان میں صرف پیٹرول و ڈیزل پر بھی حکومت کی جانب سے سبسڈی فراہم نہیں کی جاتی بلکہ موجودہ سال کے وفاقی بجٹ میں سبسڈی کا ایک پورا الگ سے باب ہے جس میں موجودہ مالی سال میں 682 ارب روپے کی سبسڈی مختلف شعبوں کے لیے مختص کی گئی ہے۔

پاکستان میں حالیہ مہینوں میں تیل مصنوعات پر دی جانے والی سبسڈی جس پر بہت زیادہ شور مچا ہوا ہے اس کے علاوہ بھی سبسڈی فراہم کی جاتی ہے۔

موجودہ مالی سال کی سبسڈی میں سب سے بڑا حصہ توانائی کے شعبے کو دی جانے والی سبسڈی ہے جس کی مالیت 596 ارب روپے ہے جو حکومت بجلی پیدا کرنے والی کمپنیوں سے لے کر اس کی تقسیم کار کمپنیوں میں تقسیم کرتی ہے جس کے تحت بجلی کے نرخ بہت زیادہ نہ بڑھنے پائیں۔

پاکستان میں سبسڈی دینے کا نظام عرصہ دراز سے رائج ہے تاہم گذشتہ حکومت کی جانب سے جب پیٹرول و ڈیزل پر سبسڈی دے کر ان کی قیمتیں کم کرنے کا اعلان کیا گیا تو اس کے بعد ان دونوں پر دی جانے والی سسبڈی کی مالیت مارچ کے مہینے میں چند ارب سے شروع ہو کر مئی کے مہینے میں سو ارب روپے سے اوپر جا رہی ہے۔

آئی ایم ایف کی جانب سے پاکستان کے ساتھ قرضہ پروگرام کی بحالی میں سب سے بڑی رکاوٹ ابھی تک تیل مصنوعات پر دی جانے والی سسبڈی ہے جس کی وجہ سے گذشتہ حکومت کے دور میں قرض پروگرام تعطل کا شکار ہوا تو موجودہ حکومت بھی ابھی تک اس سبسڈی کو برقرار رکھے ہوئے ہے تاہم اس کی ادائیگی حکومت کے خزانے پر ایک بہت بڑا بوجھ بن چکی ہے۔


Summary: چین میں بےروزگاری کی شرح اپریل میں بڑھ کر 6.1 فیصد ہوگئی، جو فروری 2020 میں کووڈ 19 وبائی مراض کے ابتدائی حصے میں دیکھنے میں آنے والی 6.2 فیصد چوٹی کے بعد سے بلند ترین سطح ہے۔

شنگھائی لاک ڈاؤن: چین میں بےروزگاری انتہائی بلند سطح پر

چین میں بے روزگاری کی شرح اپریل میں بڑھ کر 6.1 فیصد ہوگئی، جو فروری 2020 میں کووڈ 19 وبا  کے ابتدائی دنوں میں دیکھنے میں آنے والی شرح 6.2 فیصد کے بعد سے بلند ترین سطح ہے۔

مارچ اور اپریل میں درجنوں شہروں میں مکمل یا جزوی لاک ڈاؤن نافذ کیا گیا تھا، جس میں تجارتی مرکز شنگھائی کی طویل بندش بھی شامل تھی۔

چینی وزیر اعظم لی کی چیانگ نے حال ہی میں 2020 کے بعد وائرس کے بدترین پھیلنے کے بعد ملک کی روزگار کی صورتحال کو ’پیچیدہ اور سنگین‘ قرار دیا۔

پھر بھی، حکومت کا مقصد اس سال مجموعی طور پر بے روزگاری کی شرح کو 5.5 فیصد سے کم رکھنا ہے۔

بے روزگاری میں اضافہ اس وقت ہوا جب لاک ڈاؤن کا چین کی معیشت پر اثر پڑا۔

چین کے قومی ادارہ شماریات کے مطابق، پرچون فروخت میں مارچ 2020 کے بعد سب سے بڑی مندی دیکھی گئی کیونکہ وہ اپریل میں ایک سال پہلے کے مقابلے میں 11.1 فیصد سکڑ گئی۔

یہ مارچ کے 3.5 فیصد گراوٹ سے کہیں زیادہ خراب تھا اور ماہرین اقتصادیات کی 6.1 فیصد کمی کی توقعات پر پورا نہیں اترا۔

اسی وقت صنعتی پیداوار میں ایک سال پہلے کے مقابلے میں 2.9 فیصد کی کمی واقع ہوئی، کیونکہ کورونا وائرس کے پھیلاؤ کو روکنے کے اقدامات کا سپلائی چین پر بڑا اثر پڑا۔

محکمہ صحت کے ملازمین شنگھائی کی گلیوں کو ’ڈس انفیکٹ‘ کر رہے ہیں

تاہم، شنگھائی نے پیر کے روز اگلے مہینے کے آغاز سے مزید معمول کی زندگی کی واپسی اور چھ ہفتوں سے زائد عرصے تک جاری رہنے والے لاک ڈاؤن کے خاتمے کے لیے منصوبے مرتب کیے۔

ابھی تک کے واضح ترین ٹائم ٹیبل میں، ڈپٹی میئر زونگ منگ نے کہا کہ مالیاتی، مینوفیکچرنگ اور تجارتی مرکز کو دوبارہ کھولنے کا عمل مرحلہ وار کیا جائے گا، جس میں بتدریج نرمی سے پہلے، انفیکشن میں اضافے کو روکنے کے لیے نقل و حرکت پر پابندیاں بڑی حد تک 21 مئی تک برقرار رہیں گی۔

ان دعووں کے باوجود کہ رہائشیوں کی اکثریت گھومنے پھرنے کے لیے آزاد ہے، زمینی حقائق کی رپورٹنگ بہت مختلف ہے۔

’میں ابھی تک اپنے گھر میں قید ہوں۔ بی بی سی کی ٹیم کے دیگر ارکان کو بھی مختلف مقامات پر اسی طرح کی پابندیوں کا سامنا ہے۔‘

خوراک اور صحت کی دیکھ بھال تک رسائی کچھ لوگوں کے لیے محدود ہے۔ کچھ دکانیں کھل رہی ہیں، لیکن ابتدائی طور پر صرف ’آف لائن‘ کاروبار دوبارہ شروع ہوگا۔

روزانہ رپورٹ ہونے والے مثبت کیسز کی تعداد بھی اب سینکڑوں میں آ گئی ہے، اور یہ ایسی جگہ نہیں ہے جو کھل رہی ہو تاکہ ہر کوئی کم از کم گھومنے پھرنے کے لیے آزاد ہو۔


Summary: وزیر اعظم شہباز شریف اور ان کے اتحادی اب تک مشکل معاشی فیصلوں پر گومگو کی کیفیت کا شکار ہیں۔ وزیر اعظم کی اپنی کابینہ کے اراکین کے ساتھ لندن میں سابق وزیراعظم نواز شریف کے ساتھ ملاقاتوں کے بعد بھی کوئی واضح حکمتِ عملی سامنے نہیں آئی کہ حکومت معیشت کے شعبے میں کیا فیصلے کرنے جا رہی ہے۔

شہباز حکومت کو چیلنج کرتے مشکل فیصلے اور ان کے عوام پر ممکنہ اثرات کیا ہو سکتے ہیں؟

پاکستان میں گذشتہ ماہ کے آغاز میں پاکستان مسلم لیگ نواز کی سربراہی میں قائم ہونے والی مخلوط حکومت کو سیاسی محاذ کے ساتھ معاشی میدان میں اس وقت مشکلات حالات کا سامنا ہے جس میں خاص کر مہنگائی اور عالمی سطح پر تیل کی بڑھتی ہوئی قیمتیں ہیں جن کا بوجھ ابھی تک مقامی طور پر صارفین کو منتقل نہیں کیا گیا تاہم اس کے نتیجے میں ملک کا بجٹ خسارہ بڑھ رہا ہے کیونکہ حکومت کو تیل کی قیمتیں کم رکھنے کے لیے خزانے سے سبسڈی کی صورت میں ماہانہ بنیادوں پر اربوں روپے ادا کرنا پڑ رہے ہیں۔

وزیر اعظم شہباز شریف اور ان کے اتحادی اب تک مشکل معاشی فیصلوں پر گو مگو کی کیفیت کا شکار ہیں۔ وزیر اعظم کی اپنی کابینہ کے اراکین کے ساتھ لندن میں سابق وزیراعظم نواز شریف کے ساتھ ملاقاتوں کے بعد بھی کوئی واضح حکمتِ عملی سامنے نہیں آئی کہ حکومت معیشت کے شعبے میں کیا فیصلے کرنے جا رہی ہے۔

حکومت کو اس وقت سب سے بڑا مسئلہ بیرونی ذرائع سے حاصل ہونے والی فنڈنگ کا ہے جو ابھی تک کسی ذریعے سے نہیں ملی۔ آئی ایم ایف نے پاکستان کے ساتھ قرضہ پروگرام کی بحالی کے لیے تیل و بجلی پر دی جانے والی سبسڈی کے خاتمے کی شرط رکھی ہے جب کہ سعودی عرب سے وزیر اعظم کے دورے کے باوجود کوئی فنڈنگ ابھی تک پاکستان کو نہیں ملی۔

پاکستان میں معیشت اور سیاست کے ماہرین اور تجزیہ کاروں کے مطابق حکومت سخت معاشی فیصلوں سے کترا رہی ہے جس کا مقصد عوام پر پڑنے والے بوجھ کی صورت میں عوامی غیض و غضب سے بچنا ہے تاہم ان کے مطابق اس کی وجہ سے ملک کو معاشی طور پر بے پناہ نقصان ہو رہا ہے۔

معاشی ماہرین کا یہ بھی کہنا ہے کہ حکومت کے پاس ایسا کوئی جواز نہیں کہ وہ اس ساری صورتحال کا الزام سابقہ حکومت پر ڈالے کیوںکہ خراب معاشی صورتحال کے باوجود عدم اعتماد کی تحریک کے ذریعے تحریک انصاف کی حکومت کو ہٹانے سے پہلے سیاسی قیادت کو معلوم تھا کہ معاشی حالات مشکل ہیں اور اس کے لیے سخت فیصلے لینے پڑیں گے۔

انھوں نے کہا اگر آئی ایم ایف سے پیسے نہیں ملتے تو ملک کی معیشت نہیں چلے گی اسی طرح دوست ممالک سے بھی پاکستان کو مالی معاونت دینے میں دلچسپی کا اظہار نہیں کیا جا رہا۔ انھوں نے کہا حکومت کو عوام کو بتانا چاہیے کہ معاشی حقائق کیا ہیں ورنہ ملک اقتصادی طور پر ڈوب جائے گا۔

ڈاکٹر عالیہ نے کہا اس حکومت کا سابقہ حکومت کے حوالے سے یہ الزام مکمل طور پر درست نہیں کہ سابقہ حکومت نے معیشت کو مکمل طور پر تباہ کر دیا تھا۔ انھوں میں کہا مہنگائی بھی تھی جس کی وجہ عالمی سطح پر بڑھتی ہوئی قیمتیں ہیں تاہم حکومت بیرونی ذرائع سے فنڈنگ لینے کے انتظامات بھی کر رہی تھی اور سسٹم کو چلا رہی تھی۔


Summary: عجیب بات یہ ہے کہ یہ دستک سننے والے بجائے اس پر کان دھرنے کے حلق پھاڑ پھاڑ کر اپنا ہی راگ الاپے جا رہے ہیں۔ عوامی مقبولیت حاصل کرنے کے جھنجھنے بجانے والوں کو آنے والا وقت بخوبی نظر آرہا ہے۔ پڑھیے آمنہ مفتی کا کالم۔

آمنہ مفتی کا کالم ’اڑیں گے پرزے‘: ہماری لنکا کون ڈھائے گا؟

یہ وہ دن تھے جب تامل بغاوت دبا دی گئی تھی اور ملک آہستہ آہستہ ترقی کی راہ پر چل رہا تھا۔ قوموں کی زندگی میں ایسے وقت بہت نازک ہوتے ہیں۔ سنہ 2019 کے ایسٹر پر ہونے والے حملوں کے بعد جیسے سری لنکا ایک ڈھلوان پر پھسلنا شروع ہوا اور پھر کہیں نہ رک سکا۔

کورونا کے بعد کی دنیا کی معاشی حرکیات کورونا سے پہلے کی دنیا سے مختلف ہیں۔ یہ بات سمجھنے کے لیے جو دماغ چاہیے تھے بدقسمتی سے وہ راجا پاکشے خاندان میں نہ تھے اور نہ ہی وہ کسی اور کو موقع دینے کو تیار تھے۔

تامل باغیوں کو آہنی ہاتھ سے کچلنے کے بعد یہ ہی ہاتھ انھوں نے عوام پر رکھا۔ مسلمان، ہندو اور تامل اقلیتیں زیادہ خوش نہ تھیں، رہی سہی کسر روس اور یوکرین کی جنگ نے پوری کر دی۔ یوں سری لنکا بد ترین معاشی بحران کا شکار ہوا۔

زراعت کے حالات ہمارے ہاں بھی دگر گوں ہیں۔ ماحولیاتی تبدیلی کے باعث، بہار کا موسم ہی غائب ہو گیا، جس کی وجہ سے پھلوں کی پیداوار متاثر ہوئی اور شنید ہے کہ آٹے کا بحران بھی سر پر کھڑا ہے۔

نئی حکومت کے پاس نہ تو جادو کا چراغ ہے اور نہ ہی یہ وہ دنیا ہے جس میں ہم آج سے تین برس قبل تک رہ رہے تھے۔ جنگ، قدرتی آفات اور وبائیں، یہ تین چیزیں ایسی ہیں کہ ان کے آگے انسانی عقل اور سمجھ بوجھ ہیچ ہے۔

آج ہمارا خطہ ان تینوں کی زد میں ہے۔ یوکرین اور روس کی جنگ ایک نیا افغانستان ثابت ہو گی لیکن اس افغانستان سے ہمیں ڈالر نہیں ملنے والے۔ یہ صرف انسانی المیے کو جنم دے گی۔ افغان جنگ کے انسانی المیے سے ہمیں کچھ خاص دکھ اس لیے نہ پہنچا کہ ہماری جیب گرم تھی۔

کورونا کی پھیلائی معاشی بدحالی رخصت ہوئی ہے نہ ہی کورونا کہیں گیا۔ روز کسی نئے ویرئنٹ کی خبر مل جاتی ہے۔ ایسے میں ملک میں پھیلی سیاسی ابتری کیا رنگ لائے گی، اس کی پیشگوئی بھی کرنے کو کس کا جی چاہتا ہے۔

یہ تو سب کو نظر آ رہا ہے کہ حالات اچھے نہیں مگر کس رخ جائیں گے یہ ابھی کسی کو بھی علم نہیں۔

یوں تو لنکا، گھر کا بھیدی ہی ڈھاتا ہے مگر ہماری لنکا کون ڈھائے گا؟ یہ جاننے والے بھی صرف آنے والے وقت کے منتظر ہیں۔ دیکھیے اس وقت کے دامن میں ہمارے لیے کیا ہوتا ہے۔۔۔ پھول، کانٹے یا فقط، دھول ہی دھول۔


Summary: سری لنکا کو اس وقت ایندھن کی شدید قلت اور خوراک کی بڑھتی ہوئی قیمتوں کا سامنا ہے۔ حالات اتنے خراب ہو چکے ہیں کہ کچھ سری لنکن شہری ایک وقت کا کھانا چھوڑنے پر مجبور ہیں۔ پٹرول سٹیشنز پر ٹینک بھرنے کے انتظار میں کچھ لوگ جان سے ہاتھ بھی دھو بیٹھے ہیں۔

معاشی بحران ٹھیک ہونے سے پہلے مزید بدتر ہو گا، سری لنکن وزیراعظم کا انتباہ

سری لنکا کو ایندھن کی قلت اور خوراک کی بڑھتی ہوئی قیمتوں کا سامنا ہے، حالات اتنے خراب ہو چکے ہیں کہ کچھ سری لنکن شہری ایک وقت کا کھانا چھوڑنے پر مجبور ہیں۔

نئے وزیر اعظم کے مطابق سری لنکا کی معیشت برباد ہو چکی ہے تاہم سری لنکن عوام کے لیے ان کا پیغام تھا کہ ’صبر کریں، میں چیزوں کو واپس پہلے والی صورتحال پر لے آؤں گا۔‘

انھوں نے کہا کہ ’ہمیں ایک سال کے لیے آپ کی مدد کی ضرورت ہے، جو کچھ بھی ہم آپ سے ادھار لیں گے، وہ واپس کر دیں گے۔ ملک کی حالت بہتر کرنے میں ہماری مدد کریں۔ ہم ایشیا کی سب سے بڑی اور پرانی جمہوریت ہیں۔‘

سری لنکا کی معیشت زبوں حالی کا شکار ہے۔ خوراک، ادویات اور ایندھن ختم ہو چکے ہیں یا انھیں خریدنا استطاعت سے باہر ہو چکا ہے۔ پٹرول سٹیشنز پر ٹینک بھرنے کے انتظار میں کچھ لوگ جان سے ہاتھ دھو بیٹھے ہیں۔

ایک 68 برس کی خاتون نے دارالحکومت کولمبو میں خبر رساں ادارے اے ایف پی کو بتایا کہ ’ہمارے پاس مٹی کا تیل نہیں، پیٹرول نہیں، ڈیزل نہیں، کھانا پکانے کے لیے گیس نہیں اور ہمارے پاس لکڑیوں سے جلنے والے چولہے تک نہیں۔‘

’اپنے بچوں کو کھانا کھلانے کے لیے ہم روزانہ کی بنیاد پر بہت مشکل صورتحال سے گزر رہے ہیں۔ پچھلے کچھ دنوں میں کھانے پینے کی اشیا کی قیمتیں تین گنا بڑھ گئی ہیں۔ ہم ایسے حالات میں کیسے گزارہ کریں۔‘

سری لنکا میں معاشی بحران کی وجہ سے شروع ہونے والے احتجاج کے نتیجے میں وزیراعظم مہندا راجا پکشے نے پیر کو استعفیٰ دے دیا تھا لیکن اس کے باوجود تشدد کا سلسلہ تھم نہیں سکا۔

سری لنکن فوج نے تصدیق کی ہے کہ صدر کے بڑے بھائی اور خود دو مرتبہ صدر رہنے والے مہندا راجاپکشے ملک کے شمال مشرق میں حفاظت کی غرض سے ایک بحری اڈے پر پناہ لیے ہوئے ہیں۔

حزب اختلاف کے سیاستدانوں نے خبردار کیا ہے کہ فوج کو اقتدار پر قبضہ کرنے کا بہانہ دینے کے لیے تشدد کے واقعات کو ہوا دی جا سکتی ہے۔ سڑکوں پر بکتر بند گاڑیوں کے ساتھ بڑی تعداد میں فوجیوں کی موجودگی سے بھی ممکنہ بغاوت کی افواہوں کو ہوا ملی ہے تاہم فوج نے اس بات کی تردید کی تھی۔

سری لنکا میں سنگین مالی اور معاشی صورتحال کی وجہ سے کئی ہفتوں سے مظاہرے ہو رہے ہیں۔ سری لنکن روپے کی قدر بہت گر چکی ہے اور خوراک، ایندھن اور طبی سامان جیسی بنیادی اشیا کی شدید قلت پیدا ہو گئی ہے۔


دنیا بھر میں کرپٹو کرنسیوں کی قیمت کیوں گر رہی ہیں؟

دنیا بھر میں کرپٹو کرنسیوں کی قیمتوں میں تیزی سے کمی آئی ہے اور اس کی وجہ ایک مقبول کوائن کی مالیت میں 99 فیصد تک کمی ہے، جس نے اپنے ساتھ ایک ’سٹیبل کوائن‘ (وہ کرنسی جس کی قیمت میں تیزی سے اتار چڑھاؤ نہیں آتا) کی قیمت بھی گروا دی ہے۔

’ٹیرا لونا‘ نامی کوائن کی قدر گذشتہ ماہ 118 ڈالر تھی جو جمعرات کے روز گر کر 0.09 ڈالر پر آ گئی ہے۔ اس کا اثر اس کوائن سے منسلک ایک اور کرنسی ’ٹیرا یو ایس ڈی‘ پر بھی ہوا، جو عام طور پر کافی مستحکم ہوتی ہے اور ایک سٹیبل کوائن مانی جاتی ہے۔

سٹیبل کوائن کے پیچھے موجود کمپنیاں اس بات کو یقینی بنانے کی کوشش کرتی ہیں کہ وہ امریکی ڈالر کے ساتھ برابری میں رہیں، مثال کے طور پر ایک کوائن ایک ڈالر کے برابر ہو۔

’کرپٹو کریش‘ کی اصطلاح ٹوئٹر اور گوگل پر ٹرینڈ کر رہی ہے۔ اس وقت مارکیٹ میں تمام کرپٹو کرنسی کی کل مالیت 1.12 ٹریلین ڈالر ہے جو گذشتہ برس نومبر میں اس کی قیمت کا ایک تہائی حصہ ہے۔

ویب سائٹ ’کوائن مارکیٹ کیپ‘ کے مطابق اب ایک بٹ کوائن کی مالیت 27 ہزار ڈالر ہے، جو کہ سنہ 2020 کے بعد سے اس کی کم ترین مالیت ہے۔ واضح رہے کہ گذشتہ برس ایک بٹ کوائن کی قیمت تقریباً 70 ہزار ڈالر تھی۔

اپنی قدر کے لحاظ سے دوسری بڑی کوائن ’ایتھرم‘ کی مالیت میں گذشتہ 24 گھنٹے میں 20 فیصد کمی آئی ہے۔

ماہر معاشیات فرانسس کوپولا کا کہنا ہے کہ ’ٹیرا یو ایس ڈی کے گرنے نے ’خوف و ہراس‘ پیدا کر دیا ہے کیونکہ بڑے مالیاتی اداروں نے اپنے اثاثوں کا بڑا حصہ فروخت کر دیا اور باقی سب بھی جلد از جلد اپنا پیسہ باہر نکالنے کی کوشش میں ہیں۔‘

ٹیرا یو ایس ڈی اور ٹیرا لونا کے پیچھے کمپنی ٹیرا فارم لیبز کے بانی نے ٹویٹ کیا کہ ’میں اس بات کو سمجھتا ہوں کہ گذشتہ 72 گھنٹے آپ سب کے لیے بہت مشکل تھے۔ میں اس بحران سے نکلنے کے لیے آپ سب کے ساتھ کام کروں گا اور ہم اس سے باہر نکلنے کا راستہ ڈھونڈ لیں گے۔‘

انھوں نے کہا کہ ’اس سے یہ واضح ہوتا ہے کہ یہ تیزی سے بڑھتی ہوئی چیز ہے اور یہ کہ مالیاتی استحکام کے حوالے سے خدشات ہیں۔ اس لیے ہمیں ایک ایسے مناسب فریم ورک کی ضرورت ہے۔‘

گذشتہ ماہ امریکی محکمہ خزانہ کی ایک رپورٹ میں سٹیبل کوائن کے حوالے سے قانون سازی کے لیے منصوبے پیش کیے گئے تھے۔ اس رپورٹ میں یہ پیشگوئی بھی کی گئی تھی کہ یہ ’ادائیگی کا وسیع ذریعہ‘ بن سکتا ہے۔


Summary: سری لنکا میں تباہ کن معاشی بحران سے نمٹنے کی حکومت کی ناکام کوشوں کے خلاف جاری مظاہروں کے دوران سیکورٹی فورسز کو حکم دیا گیا ہے کہ وہ لوٹ مار کرنے والے لوگوں کو دیکھتے ہی گولی مار دیں۔

سری لنکا: سابق وزیرِ اعظم راجاپکشے تحفظ کی خاطر بحریہ کے اڈے پر منتقل

سری لنکا میں تباہ کن معاشی بحران سے نمٹنے کی ناکام حکومتی کوششوں کے خلاف جاری مظاہروں کا سلسلہ جاری ہے اور سکیورٹی فورسز کو حکم دیا گیا ہے کہ وہ لوٹ مار کرنے والے لوگوں کو دیکھتے ہی گولی مار دیں۔

ملک گیر کرفیو کے باوجود مختلف شہروں میں آتش گیر مادے سے حملے جاری ہیں اور کولمبو کے قریب دکانوں اور سابق وزیر اعظم مہندا راجا پکشے کے بیٹے کی ایک نجی تفریح گاہ کو نذر آتش کر دیا گیا۔

صدر گوتابایا راجاپکشے نے ایک ماہ قبل شروع ہونے والے مظاہروں کے بعد پہلی مرتبہ قوم سے خطاب کیا ہے جس میں انھوں نے قانون کی عملداری بحال کرنے کا عزم دہرایا ہے۔

حزب اختلاف کے سیاستدانوں نے خبردار کیا ہے کہ فوج کو اقتدار پر قبضہ کرنے کا بہانہ دینے کے لیے تشدد کے واقعات کو ہوا دی جا سکتی ہے۔ سڑکوں پر بکتر بند گاڑیوں کے ساتھ بڑی تعداد میں فوجیوں کی موجودگی سے بھی ممکنہ بغاوت کی افواہوں کو ہوا ملی ہے۔

سکریٹری دفاع کمل گنارتنے نے ایک نیوز کانفرنس میں کہا کہ جب ملک میں خطرناک صورتحال ہوتی ہے تو فوج کو اس سے نمٹنے کے لیے اختیارات دیے جاتے ہیں۔

سری لنکا میں سنگین مالی اور معاشی صورتحال کی وجہ سے کئی ہفتوں سے مظاہرے ہو رہے ہیں۔ سری لنکن روپے کی قدر بہت گر چکی ہے اور خوراک، ایندھن اور طبی سامان جیسی بنیادی اشیاء کی شدید قلت پیدا ہو گئی ہے۔

پیر کی رات کو ہجوم نے سیاست دانوں کے 50 سے زائد مکانات جلا دیے، جب کہ ملک کے جنوب میں ان کے روایتی مرکز، ہمبنٹوٹا میں راجا پاکشے خاندان کے لیے وقف ایک متنازعہ میوزیم کو بھی منہدم کر دیا گیا۔

شہروں میں فوج گشت کر رہی ہے اور انھیں حکم دیا گیا ہے کہ لوٹ مار کرنے والوں کو دیکھتے ہی گولی مار دیں

سری لنکا کی سیاسی جماعتوں کے رہنماؤں کے درمیان ہونے والی ملاقات کو سکیورٹی خدشات کے پیش نظر اب آن لائن منتقل کر دیا گیا ہے۔

کولمبو کی سڑکیں اس ہفتے کے ہنگامہ آرائی کا ثبوت دیتی ہیں - پولیس کی بھاری موجودگی اور سڑکوں پر فوج۔ پیر کو ہونے والے تشدد کے واقعات میں یہاں کئی بسوں کو جلا دیا گیا تھا۔

مہندا راجا پاکشے، جنھیں کبھی سنہالی اکثریت نے تامل ٹائیگر باغیوں کو شکست دینے کے لیے جنگی ہیرو قرار دیا تھا، اچانک ایک ولن بن گئے ہیں۔ بہت سے لوگ ان کے حامیوں پر حکومت مخالف مظاہرین کو نشانہ بنانے کا الزام لگاتے ہیں، جس کی وجہ سے پرتشدد واقعات کا سلسلہ شروع ہوا۔

دیکھنا یہ ہے کہ برسوں سے سری لنکا کی سیاست پر حاوی رہنے والا یہ خاندان اب کس طرح اس بحران پر قابو پاتا ہے۔


Summary: پاکستان کے سابق صدر اور پیپلز پارٹی کے شریک چیئرمین آصف علی زرداری نے کہا ہے کہ انھوں نے گذشتہ شب سابق وزیرِ اعظم نواز شریف سے رابطہ کیا اور ان کی مشاورت کے بعد ہی وہ یہ بتا رہے ہیں جب تک انتخابی اصلاحات نہیں ہو جاتیں الیکشن نہیں ہو سکتے۔

نواز شریف سے بات کی ہے، انتخابی اصلاحات کے بعد ہی الیکشن ہوں گے: آصف زرداری

پاکستان کے سابق صدر اور پیپلز پارٹی کے شریک چیئرمین آصف علی زرداری نے کہا ہے کہ ان کا گزشتہ رات سابق وزیرِ اعظم نواز شریف سے رابطہ ہوا ہے، ان کو سمجھایا ہے اور ان کی مشاورت سے یہ بات کر رہا ہوں کہ جیسے ہی انتخابی اصلاحات ہوں الیکشن کروا دیں گے۔

کراچی میں ایک پریس کانفرنس میں سابق صدر آصف علی زرداری کا کہنا تھا کہ 'ہم کب کہ رہے ہیں کہ الیکشن سے بھاگتے ہیں لیکن ہم نے انتخابی اصلاحات کرنی ہیں، جس کی بدولت معاشی صورتحال اس نہج پر پہنچی ہے۔‘

ان کا مزید کہنا تھا کہ 'یہ کیا کر لے گا الیکشن جلدی کروا کے، چار سال اس نے کیا کیا۔ اور میں نے رات ہی میاں صاحب سے بات کی، ان سے مشاورت کی اور انھیں سمجھایا بھی اور ان کی مشاورت کے بعد میں آپ سے بات کر رہا ہوں۔

اس وقت پاکستان کے وزیرِ اعظم شہباز شریف لندن میں نواز شریف سے ملاقات کرنے گئے ہیں اور امکان ظاہر کیا جا رہا ہے کہ وہاں بھی الیکشن کی ممکنہ تاریخ زیرِ غور آئے گی اور اس بارے میں مشاورت کی جائے گی۔

تاہم آصف زرداری سے خواجہ آصف کے بیان کے بارے میں پوچھا گیا تو ان کا کہنا تھا کہ 'خواجہ آصف کی اپنی سوچ ہے لیکن میرا پاکستان مسلم لیگ ن کے ساتھ معاہدہ ہے اور وہ یہ ہے کہ جب تک ہم انتخابی اصلاحات نہیں کر لیتے۔

ان کا مزید کہنا تھا کہ ’میں سمجھتا ہوں کہ جب تک آئی ایم ایف کا پروگرام نہیں شروع ہو جاتا تب تک ہمیں مشکلات ہو سکتی ہیں۔ باہر کے پاکستانی دوستوں کو گمراہ کیا ہوا ہے، جن کو نہ یہاں کی گرمی کا پتا ہے نہ ہی مہنگائی کا۔‘

آصف زرداری کا کہنا تھا کہ ’پاکستان کی آج کی آبادی 30 کروڑ ہے، جس میں ہم نے ملک بنانا ہے۔ اگر کوئی پاکستان چلا سکتا ہے تو ہم چلا سکتے ہیں یہ نہیں چلا سکتا۔

’میں نے شروع سے ہی کہا تھا کہ یہ اپنے زور سے گرے گا، اور وہ اپنے زور سے گرا۔ ہمارے ساتھ پاکستان میں اتنی سازشیں ہوتی رہی ہیں کہ اگر سازش نہ بھی ہو تو ہم سازشیں ڈھونڈتے ہیں۔‘

جب ان سے سوال پوچھا گیا کہ آپ نے کہا کہ باجوہ نیوٹرل ہو گیا ہے تو سیلوٹ کرنے کا دل کرتا ہے، آپ نے کہا کہ فیض حمید نے پی ٹی آئی کی حکومت بنائی، اس کو بھی سیلوٹ کرنے کا دل کرتا ہے؟ اس پر آصف زرداری نے جواب دیا کہ 'فیض حمید بیچارہ تو کھڈے لائن ہے۔'

تاہم چند صارفین کو جنرل فیض حمید سے متعلق آصف زرداری کا بیان پسند نہیں آیا اور انھوں نے سوال کیا کہ کیا ایف آئی اے ان کے خلاف بھی کارروائی کرے گی۔ یہ بات متعدد صارفین کی جانب سے دہرائی گئی۔


Summary: یہ ملک درآمدات پر بڑی حد تک منحصر ہے تاہم اب یہ خوراک اور ایندھن کی مد میں ادائیگیاں کرنے سے قاصر ہے۔

سری لنکا میں اقتصادی بحران پر احتجاج: پرتشدد مظاہروں میں اضافہ کیوں ہوا؟

اُنھوں نے ملک کے صدر اور اپنے بھائی گوتابایا راجاپکشے کو اپنا استعفیٰ بھجواتے ہوئے امید ظاہر کی ہے کہ اس سے ملک کے حالات میں بہتری آئے گی۔

اس وقت ملک سنہ 1948 میں برطانیہ سے آزادی کے بعد سے اب تک کے بدترین اقتصادی بحران سے گزر رہا ہے۔

یہ احتجاج اپریل کے آغاز میں دارالحکومت کولمبو میں شروع ہوئے اور اب بڑھتے بڑھتے پورے ملک تک پھیل گئے ہیں۔

اُنھیں گذشتہ برس کے مقابلے میں اب صرف خوراک کی مد میں 30 فیصد زائد ادائیگی کرنی پڑ رہی ہے۔ دیگر اشیا کی مہنگائی الگ ہے۔

ملک میں ایندھن کی دستیابی بھی متاثر ہوئی ہے اور دواؤں کی قلت کی وجہ سے نظامِ صحت بھی تباہی کے کنارے پر کھڑا ہوا ہے۔

صدر راجاپکشے کی حکومت کے تقریباً تمام ہی وزرا نے استعفے دے دیے ہیں اور کئی ارکانِ پارلیمنٹ بھی حکومت کی حمایت سے دستبردار ہو گئے ہیں تاہم صدر کا کہنا ہے کہ اُن کا اقتدار چھوڑنے کا کوئی ارادہ نہیں ہے۔

سنہ 2009 میں 30 سالہ خانہ جنگی کے اختتامی عرصے میں سری لنکا نے غیر ملکی منڈیوں میں اپنی اشیا کی فروخت کے بجائے مقامی منڈیوں پر انحصار کرنا ضروری سمجھا۔ چنانچہ برآمدات سے ہونے والی آمدنی کم رہی اور درآمدی اخراجات بڑھتے رہے۔

اب سری لنکا ہر برس برآمدات سے تین ارب ڈالر زیادہ کی درآمدات کرتا ہے۔

تب سے حکومت نے تمام 'غیر ضروری' سامان کی درآمد پر پابندی کر رکھی ہے جس میں گاڑیوں سے لے کر کچھ اقسام کی غذائیں اور یہاں تک کہ جوتے بھی شامل ہیں۔

سری لنکا کی حکومت پر 51 ارب ڈالر کا غیر ملکی قرضہ ہے۔ رواں سال اسے ان قرضوں کی مد میں سات ارب ڈالر کی ادائیگی کرنی ہے اور آئندہ برسوں میں بھی صورتحال ایسی ہی رہے گی۔

اپریل میں سری لنکن حکومت سات کروڑ 80 لاکھ ڈالر کی قرض ادائیگی کرنے سے قاصر رہی۔ کریڈٹ ریٹنگز ادارے ایس اینڈ پی نے اسے 'محدود دیوالیہ پن' قرار دیا۔

سری لنکا اس وقت اہم درآمدات مثلاً ایندھن وغیرہ کے لیے تین ارب ڈالر کے ہنگامی قرضوں کی تلاش میں ہے۔

عالمی بینک نے اسے 60 کروڑ ڈالر قرض دینے کا وعدہ کیا ہے۔ انڈیا نے 1.9 ارب ڈالر کا وعدہ کیا ہے اور ممکنہ طور پر یہ اسے 1.5 ارب ڈالر مزید فراہم کرے گا۔

تاہم آئی ایم ایف نے کہا ہے کہ حکومت کو قرض کے حصول کے لیے شرحِ سود اور ٹیکسوں میں اضافہ کرنا ہو گا جس سے عوام  کے روز مرّہ کے اخراجات میں مزید اضافہ ہو جائے گا۔

چین نے سری لنکا کے روپے کو اپنی کرنسی رینمیبی میں تبدیل کر کے زرِ مبادلہ کے ذخائر بڑھانے کی پیشکش کی تھی مگر اب کولمبو کے آئی ایم ایف کے پاس جانے پر چین سری لنکا سے نالاں ہے۔


Summary: سری لنکا میں معاشی بحران کے خلاف ہونے والے بڑے عوامی مظاہروں کے دوران ملک کے وزیراعظم مہندا راجا پکشے نے اپنے عہدے سے استعفیٰ دے دیا ہے جبکہ مشتعل مظاہرین نے مہندا راجا پکشے کے خاندان سمیت کئی ارکان اسمبلی کے مکانات کو نذرِ آتش کر دیا ہے۔

سری لنکا میں پرتشدد احتجاج: مظاہرین نے حکمران راجا پکشے خاندان کے گھر جلا دیے

سری لنکا میں مشتعل مظاہرین نے حکومت کے حامیوں سے پرتشدد جھڑپوں کے بعد حکمران راجا پکشے خاندان اور متعدد اراکین اسمبلی کے مکانات کو نذرِ آتش کر دیا ہے۔

واضح رہے کہ سری لنکا میں معاشی بحران کی وجہ سے شروع ہونے والے احتجاج کے نتیجے میں وزیراعظم مہندا راجا پکشے نے پیر کو استعفیٰ دیا لیکن اس کے باوجود تشدد کا سلسلہ تھم نہیں سکا۔

سری لنکا میں جاری پرتشدد مظاہروں میں سوموار سے اب تک حکمران جماعت کے ایک رکنِ پارلیمان سمیت سات افراد ہلاک جبکہ 190 زخمی ہو چکے ہیں اور حکام کی جانب سے ملک بھر میں عائد کرفیو میں بدھ تک توسیع کر دی گئی ہے تاکہ حالات قابو میں لائے جا سکیں۔

سری لنکا میں مہنگائی اور بجلی کی بندش کے خلاف گذشتہ مہینے سے احتجاج کا سلسلہ جاری ہے۔ سری لنکا اس وقت سنگین معاشی بحران سے دوچار ہے جو کہ جزوی طور پر غیر ملکی کرنسی کے ذخائر میں کمی کی وجہ سے پیدا ہوا ہے۔

بحرالہند میں سوا دو کروڑ سے زیادہ آبادی والے اس ملک کو بڑے پیمانے پر بجلی کی لوڈشیڈنگ، ایندھن، ضروری اشیائے خورد و نوش اور ادویات کی کمی کا سامنا ہے جس کے سبب عوام کا حکومت کے خلاف غصہ بہت زیادہ بڑھ گیا ہے۔

اُنھوں نے کہا کہ اُنھیں امید ہے کہ اس استعفے سے بحران حل ہونے میں مدد ملے گی تاہم صدر گوتابایا راجاپکشے کی موجودگی میں اُن کے مخالفین کا غصہ ٹھنڈا ہونے کا امکان کم ہے۔ اکثر سری لنکن چاہتے ہیں کہ گوتابایا راجا پکشے بھی اپنا عہدہ چھوڑ دیں۔

سری لنکا کو سنہ 1948 میں برطانیہ سے آزادی کے بعد سے اب تک کے سب سے بڑے معاشی بحران کا سامنا ہے۔ حکومت نے فوری مالی امداد کی درخواست کی ہے۔

مظاہرین نے کولمبو میں صدر گوتابایا راجا پکشے کی ذاتی رہائش گاہ کے قریب رکاوٹیں کھڑی کر دیں اور گاڑیوں کو آگ لگا دی تھی۔ جس کے بعد فوج کو تعینات کیا گیا اور بغیر وارنٹ کے مشتبہ افراد کو گرفتار کرنے کا اختیار دے دیا گیا تھا۔

اقتصادی غیر یقینی کے شکار ملک میں مہندا راجاپکشے کا استعفیٰ حیران کُن نہیں تھا۔ کئی دن سے چہ مگوئیاں چل رہی تھیں کہ وہ استعفیٰ دے دیں گے کیونکہ سننے میں آ رہا تھا کہ اُن کے بھائی نے بھی اُن سے اقتدار چھوڑنے کے لیے کہہ دیا ہے۔

جب وزیرِ اعظم کے استعفے کی خبر کولمبو کی گلیوں میں پہنچی تو لوگوں کو خوشی سے ناچتے ہوئے دیکھا گیا۔ کئی ہفتوں سے اُن کا مطالبہ تھا کہ دہائیوں سے سری لنکا پر حکومت کر رہے راجاپکشے خاندان کو اب مستعفی ہونا چاہیے۔

پورٹ سٹی پراجیکٹ کے تحت 269 ہیکٹر پر مشتمل کل اراضی میں سے 116 ہیکٹر اراضی 99 برسوں کے لیے چین کی مواصلاتی تعمیراتی کمپنی کو لیز پر دی گئی ہے۔ یہ سری لنکا کی تاریخ کا سب سے بڑا ترقیاتی منصوبہ ہے، جس میں بڑے پیمانے پر معاشی، تجارتی اور رہائشی منصوبے شامل ہیں۔


Summary: پاکستان میں حالیہ ہفتوں میں چکن کی قیمتوں میں بے تحاشا اضافہ دیکھنے میں آیا ہے۔ ملک کے مختلف حصوں میں چکن کی قیمت چھ سے سات سو روپے فی کلو تک پہنچ گئی ہے۔ پاکستان کے سرکاری ادارے محکمہ شماریات نے بھی گذشتہ دو ہفتوں میں چکن کی قیمتوں میں اضافے کو رپورٹ کیا ہے جبکہ ادارے کی جانب سے ہفتہ وار قیمتوں کے جائزے میں بتایا گیا ہے کہ ملک میں چکن کی قیمتوں میں اضافہ ہوا ہے۔

پاکستان میں مرغی کا گوشت ایک دم اتنا مہنگا کیوں ہو گیا ہے؟

’بکرے کا گوشت خریدنا تو پہلے ہی عام آدمی کی پہنچ سے باہر ہو چکا ہے اور گائے کا گوشت بھی مہنگے داموں دستیاب ہے، تاہم مرغی کا گوشت خرید کر گزارہ ہو رہا تھا۔ مگر حالیہ ہفتوں میں اس کی قیمتوں میں ہونے والا بے تحاشا اضافے کے بعد اب گائے کے گوشت اور مرغی کے گوشت میں فرق بہت کم رہ گیا ہے۔‘

پاکستان میں حالیہ ہفتوں میں چکن کی قیمتوں میں بے تحاشا اضافہ دیکھنے میں آیا ہے۔ ملک کے مختلف حصوں میں چکن کی قیمت چھ سے سات سو روپے فی کلو تک پہنچ گئی ہے۔ پاکستان کے سرکاری ادارے  محکمہ شماریات نے بھی گزشتہ دو ہفتوں میں چکن کی قیمتوں میں اضافے کو رپورٹ کیا ہے جبکہ ادارے کی جانب سے ہفتہ وار قیمتوں کے جائزے میں بتایا گیا ہے کہ ملک میں چکن کی قیمتوں میں اضافہ ہوا ہے۔

اسی طرح کوئٹہ میں اس کی قیمت ساڑھے چھ سو روپے تک جا پہنچی۔ لاہور، اسلام آباد اور پشاور میں بھی اس کی قیمتوں میں اضافہ دیکھنے میں آیا ہے۔

کراچی میں مقیم پولٹری فارمر محمد حنیف جن کے گڈاپ اور ٹھٹھہ میں پولٹری فارمز ہیں، انھوں نے بی بی سی اردو سے بات کرتے ہوئے تصدیق کی کہ چکن کی قیمتوں میں اضافہ ہوا ہے۔ انھوں نے کہا پولٹری فارمنگ میں زندہ مرغی کی لاگت 250-300 سے آرہی ہے اور اس کی ریٹیل قیمت ساڑھے تین سو روپے ہے جبکہ مرغی کے گوشت کی قیمت 600 سے 700 تک جا رہی ہے۔

مرغی کی قیمتوں میں ہونے والے اضافے کے بارے میں پاکستان پولٹری ایسوسی ایشن ساؤتھ زون کے چیئرمین سلمان منیر نے بی بی سی اردو کو بتایا کہ کہ چکن کی قیمتوں میں اضافے کی وجہ اس کاروبار میں لاگت کا بڑھنا ہے۔

چکن کی قیمتوں میں دو ہفتوں میں ہونے والے اضافے کے بارے میں سلمان منیر نے کہا کہ اس کی وجہ یہ ہے کہ عید سے پہلے اور عید کے دنوں میں طلب تو بڑھ گئی تاہم سپلائی معمول کے مطابق ہی تھی

لاہور میں مقیم پاکستان برڈز کے محمد ارشد نے بھی بی بی سی اردو کو یہی وجہ بتائی۔ انھوں نے کہا کہ ملک میں چکن کی طلب تو بڑھی ہے تاہم اس کی پیداوار اس طلب کو پوری نہیں کر سکی جس کی وجہ یہ ہے کہ لاگت بڑھنے کی وجہ سے کم پیداوار ہوئی۔

پاکستان میں جب بھی چکن کی قیمتوں میں اضافہ ہوتا ہے تو اس شعبے میں کارٹیلائزیشن کو اس کی قیمتوں میں اضافے کی وجہ قرار دیا جاتا ہے اور اس سلسلے میں کچھ بڑے سیاسی لوگوں کا نام بھی لیا جاتا ہے۔


Summary: سخت لاک ڈاؤن کے دوران چین کے شہر شنگھائی کی ڈھائی کروڑ آبادی کی اکثریت گھروں پر خوراک اور دیگر اشیا پہنچانے والے ڈیلیوری رائڈرز پر مسلسل انحصار کر رہی ہے۔ لیکن یہ نظر نہ آنے والی 20 ہزار نفوس پر مشتمل ورک فورس سر پر چھت اور تحفظ کی کمی کا شکار ہے۔

’میرے پیروں سے شدید بدبو آتی ہے، لاک ڈاؤن ختم ہو گا تو میں بھی نہا لوں گا‘

شنگھائی میں لاک ڈاؤن کے دوران لوگوں کے گھروں تک کھانے پینے کی اشیا پہنچانے کے لیے ڈیلیوری رائڈرز بہت اہم ہیں

سخت لاک ڈاؤن کے دوران چین کے شہر شنگھائی کی ڈھائی کروڑ آبادی کی اکثریت گھروں پر خوراک اور دیگر اشیا پہنچانے والے ڈیلیوری رائڈرز پر مسلسل انحصار کر رہی ہے۔ تاہم یہ نظر نہ آنے والی 20 ہزار افراد پر مشتمل ورک فورس خود سر پر چھت اور تحفظ کی کمی کا شکار ہے۔ ایسے ہی دو ڈیلیوری رائڈرز نے اپنی کہانیاں بی بی سی کو سنائی ہیں۔

تاہم کمپاؤنڈز کی انتظامیہ کی اپنی پالیسیاں بھی ہیں جن کے تحت زیادہ تر کمپاؤنڈز میں ڈیلیوری رائڈرز کو اپنے گھروں کو واپس آنے کی اجازت نہیں ہے۔ یہاں ہوٹل تو ضرور ہیں لیکن اکثر ہوٹل ہمارے لیے کھلے نہیں ہوتے۔

شروع میں تو میں فوری طور پر تیار ہو جانے والے خشک نوڈلز کھا کر گزارا کرتا رہا۔ بعد میں ڈیلیوری رائڈرز کے ایک گروپ نے ایک ایسے ریستوران کا پتا لگا لیا جو خفیہ طور پر کھلا رہتا تھا اور ہم وہاں جا کر کھانا خرید لیتے تھے۔

یہ اطلاعات بھی تھیں کہ ایک ڈیلیوری رائڈر سڑک پر ایک حادثے میں ہلاک ہو گیا ہے۔ یقیناً مجھے بھی تشویش تھی کہ کہیں میرے ساتھ بھی ایسا نہ ہو جائے، لیکن میں بہت احتیاط کرتا ہوں۔

اکثر لوگ یہ خبریں دیکھتے ہیں کہ ڈیلیوری رائڈرز ایک دن میں 10 ہزار یان تک کما سکتے ہیں۔ کئی لوگ مجھ سے بھی پوچھ چکے ہیں کہ ایک ڈیلیوری رائڈر کیسے بنا جاتا ہے۔ عام طور پر میرا مشورہ تو یہی ہوتا ہے کہ نہ بنو۔

شنگھائی میں ایک ڈیلیوری رائڈر کی حیثیت سے ہماری آمدنی کافی بہتر ہے۔ تاہم زیادہ تر ڈیلیوری رائڈر ایک دن میں چند سو یان ہی کما پاتے ہیں۔ اس کے علاوہ ہر کوئی اتنی سخت محنت اور حالات برداشت بھی نہیں کر سکتا۔

لیکن اگر ہم یہ کام نہ کرتے تو لاک ڈاؤن کے دوران ہماری آمدنی کچھ بھی نہ ہوتی۔ یہ حقیقت کافی ذہنی دباؤ کا باعث ہے۔

لہٰذا میں شنگھائی چلا آیا اور اپنے کزن کے ساتھ کمپیوٹر کی فروخت کا کام کرنے لگا۔ یہ کام دو سال تک جاری رہا۔ اس کے بعد کووڈ کی وبا کے باعث کاروبار ٹھپ ہو گیا تو میں کوئی دوسرا کام ڈھونڈنے لگا۔

میں ایک آرڈر پر ساڑھے چار یان کمایا کرتا تھا۔ لیکن اب میں یہ آرڈر نہیں لیتا۔ کوئی بھی نہیں لیتا کیونکہ یہ بہت کم ہے۔ آج کل میں چیٹ گروپس کے ذریعے اپنے صارفین سے نجی طور پر آرڈرز لیتا ہوں۔ اب میں ایک دن میں ہزار یان تک کما سکتا ہوں۔

آج کل ڈیلیوری کے لیے صارفین کو ڈھونڈنا بہت مشکل کام ہے۔ سامان منگوانا بھی ایک مشکل کام ہے خاص طور پر عمر رسیدہ افراد کو بھی یہ معلوم نہیں ہے کہ گروپ کی شکل میں سامان کیسے آرڈر کیا جاتا ہے۔


Summary: کراچی میں ایک یوٹیوبر کو دیے انٹرویو میں گانا سنا کر سب کے دلوں کو موہ لینے والی آواز کے پیچھے موجود گلوکار عارف خان کون ہیں اور اتنے دکھی کیوں ہیں؟

’خدا نے دولت نہیں دی، حسن نہیں دیا لیکن آواز تو دی ہے نا‘

ایسا ہی ایک کردار پاکستان کے سب سے بڑے شہر کراچی کی برنس روڈ پر بھی موجود ہے، جس نے اب صرف پاکستان ہی نہیں بلکہ انڈیا میں بھی لوگوں کو اپنی جانب متوجہ کر لیا ہے۔

ایسے میں ایک یوٹیوبر احمد خان ان کی جانب بڑھے اور ان سے پوچھا کہ وہ ‘جوکر‘ کے علاوہ کیا کام کرتے ہیں۔ عارف نے انتہائی درد ناک لہجے میں جواب دیا کہ وہ گانا گا لیتے ہیں۔

گانے کے دوران ان کی آواز میں چھپا درد ان کے سروں کی گہرائی کو مزید نمایاں کر رہا تھا۔ یہ گانا سننے والے اکثر افراد جہاں مشکل سروں اور جگہوں پر انتہائی اطمینان سے عبور حاصل کرنے پر ان کی تعریف کر رہے ہیں وہیں ان کی آواز میں موجود درد اکثر کے دلوں کو چھو رہا ہے۔

کراچی کے سرجانی ٹاؤن کے رہائشی عارف خان دو کمروں کے مکان میں رہتے ہیں اور جب عید کے دوسرے دن انھوں نے بی بی سی سے بات کی تو تاحال ان کے محلے میں یہ بات مشہور نہیں ہوئی تھی کہ ان کی گائیکی سوشل میڈیا پر وائرل ہو چکی ہے۔

ان کی جانب سے ہر سوال کا بہت مختصر جواب آنے کے بعد جب ان سے پوچھا گیا کہ ان کی آواز میں موجود درد کہاں سے آتا ہے تو انھوں نے کہا کہ ’درد یہی ہے کہ والد والدہ نہیں ہیں، اس کے بعد دنیا کو ایسے جھیلنا پڑ رہا ہے کہ مجبوریوں کی وجہ سے خواریاں کی وجہ سے۔۔۔ بس درد بھری کہانی اپنی بیان کر دیتے ہیں گا کر۔‘

لیکن عارف قدرت اور نصیب کے فیصلوں کو تسلیم کرتے ہیں۔ اسی مقبول ویڈیو میں وہ یہ بھی کہتے سنے جا سکتے ہیں کہ ’بچوں کو ہنسا رہے ہیں چوری چکاری تو نہیں کر رہے۔‘

پاکستان میں تو سوشل میڈیا پر لوگ عارف خان کی پذیرائی کر ہی رہے ہیں لیکن ساتھ ہی ساتھ ان کی آواز سرحد پار بھی لوگوں کو اپنی جانب متوجہ کر رہی ہے۔

یوٹیوب کے پیغامات کے سیکشن میں اندراجیت سنگھ لکھتے ہیں کہ ’آپ نے مجھے رلا دیا بھائی، ہمارے درمیان موجود سرحدیں ہمیں بے شک تقسیم کرتی ہیں لیکن اس سب سے پرے ایک ایسی جگہ ہے جہاں میں گھنٹوں آپ کی آواز سن سکتا ہوں۔‘

اشیش گپتا لکھتے ہیں کہ ’مجھے ان کی آواز صحیح معنوں میں محسوس ہوئی، ایسے لوگوں کو دیکھ کر بہت خوشی ہوتی ہے جو اپنے خاندان کے لیے کام کرتے ہیں اور اپنے خوابوں کو الگ کر دیتے ہیں۔‘


Summary: ان کے اس تین سالہ دور میں جہاں ان پر خاصی تنقید کی جاتی رہی ہے، وہیں انھیں پاکستانی سٹارٹ اپس کے لیے اقدامات کرنے پر سراہا بھی گیا ہے۔

ڈاکٹر رضا باقر کے تین سالہ دور کو کیسے یاد کیا جائے گا؟

تاہم اپوزیشن جماعتوں کی جانب سے ڈاکٹر رضا باقر پر ماضی میں خاصی تنقید کی جاتی رہی ہے اور انھیں ’آئی ایم ایف کا فرنٹ مین‘ قرار دیا جاتا رہا ہے۔ اس کے علاوہ سٹیٹ بینک کی خود مختاری کا قانون بھی خاصا متنازع رہا ہے اور حکومتی وزیر خواجہ آصف نے حال ہی میں اسے واپس لینے کا عندیہ بھی دیا تھا۔

تاہم اس کے علاوہ گورنر سٹیٹ بینک پر شرحِ سود بڑھانے، پاکستان میں ہاٹ منی کے ذریعے سرمایہ کاری سمیت، روپے کی قدر میں نمایاں کمی کے حوالے سے تنقید کی جاتی رہی ہے۔

دوسری جانب انھیں بیرونِ ملک پاکستانیوں کے لیے روشن ڈیجیٹل اکاؤنٹ اور دیگر اقدامات کے ذریعے پاکستان میں سرمایہ کاری آسان بنانے جیسے اقدامات اور سٹارٹ اپس کو سہولت فراہم کرنے کے لیے پالیسیاں وضع کرنے پر سراہا گیا ہے۔

دوسری جانب اقتصادی امور کی ماہر صحافی اریبہ شاہد نے رضا باقر کے تین سالہ دور کو مجموعی طور پر اچھا قرار دیا۔ ان کا کہنا تھا کہ اس دوران متعدد نئے اقدامات عمل میں آئے تاہم کچھ ایسے اقدامات بھی تھے جن پر خاصی تنقید کی گئی۔

انھوں نے مزید کہا کہ ’بطور گورنر سٹیٹ بینک رضا باقر نے میڈیا کے ساتھ رابطہ برقرار رکھا اور اس فوری رابطے کے علاوہ ان کی جانب سے پالیسیوں کا دفاع کرنے کے لیے وہ ٹاک شوز میں بھی گئے، جو اس سے پہلے نہیں دیکھا گیا تھا اور آج کل میسجنگ کی جتنی اہمیت ہے اس میں یہ بہت ضروری تھا۔‘

ان کا مزید کہنا تھا کہ ’ایک انتہائی اہم اقدام یہ بھی ہے کہ پاکستان میں گذشتہ سال میں جو ایک بڑی سرمایہ کاری ہوئی ہے اس کی ایک وجہ سٹیٹ بینک کی جانب سے پالیسیوں میں تبدیلیاں بھی ہیں۔ پاکستان میں سرمایہ کاری کرنے والوں کے لیے کچھ ایسی مشکلات تھیں جنھیں دور کرنے کے لیے سٹارٹ اپ ایکو سسٹم میں شامل کرداروں سے فیڈ بیک مانگا گیا تھا۔

تاہم ان کا یہ بھی کہنا کہ ’اس دور کے دوران کیے گئے متعدد اقدامات جیسے ٹرف یا گھروں کے لیے دیے گئے قرضوں کا فائدہ عام افراد کو نہیں ہوا، اور سٹیٹ بینک کی جانب سے ریئل اسٹیٹ سیکٹر کو مزید سہولت فراہم کرنے کی ضرورت میرا نہیں خیال ہونی چاہیے تھی۔‘

وکیل مبارز صدیقی نے لکھا کہ ’انھوں نے ہمیشہ پاکستانی سٹارٹ اپس کے لیے غیر ملکی سرمایہ کاری کو آسان بنانے کے لیے کام کیا ہے۔ ان کی جانب سے نئے قواعد لائے گئے اور فنانشل ٹیکنالوجی کے لیے ڈی آر بیز اور راست گیم چینجر ثابت ہوں گے۔‘


Summary: ایلویرا نیبیولینا کے کیریئر میں سب سے اہم موڑ اس وقت آیا جب سنہ 2013 میں وہ سینٹرل بینک آف رشیا کی صدر بنیں جو ملک کے اہم ترین اداروں میں سے ایک ہے۔

صدر پوتن کی قریبی ساتھی جن کے کپڑے بتاتے ہیں کہ روسی معیشت کس سمت جائے گی

ایلویرا نیبیولینا، جو روس کے سب سے بڑے نسلی گروپ تاتار سے تعلق رکھتی ہیں، فرانسیسی شاعری سُنانے اور بحران کے دوران بے رحم رویہ اختیار کرنے کی وجہ سے بااثر حلقوں میں شہرت رکھتی ہیں۔ اس کے علاوہ ان کی وجۂ شہرت یہ بھی ہے کہ وہ روس کے سینٹرل بینک کی پہلی خاتون سربراہ ہیں۔

وہ صدر پوتن کی اس وقت سے قریبی ساتھی ہیں جب انھوں نے سنہ 2000 میں اقتدار سنبھالا تھا۔ انھیں معاشی ترقی کا وزیر بنایا گیا اور بعد میں جب صدر پوتن دوبارہ منتخب ہوئے تو انھوں نے ایلویرا کو اپنی حکومت کے مشیروں کی ٹیم میں شامل کر لیا۔

ان کے کیریئر میں سب سے اہم موڑ اس وقت آیا جب سنہ 2013 میں وہ سینٹرل بینک آف رشیا کی صدر بنیں جو ملک کے اہم ترین اداروں میں سے ایک ہے۔

اس کے علاوہ کئی لوگوں نے اس بات پر غور کیا کہ مغربی ممالک کی جانب سے روس پر پابندیوں کی وجہ سے جب روبل کی قدر میں کمی ہوئی تو وہ بغیر کسی کلپ کے نظر آئیں۔

اولگا شمینا کا کہنا ہے کہ یہ کلپس رابطوں کے اس پیچیدہ نظام کا حصہ ہیں جو ایلویرا نے تیار کیا ہے تاکہ مارکیٹس سے منسلک اہم لوگ یہ سمجھ سکیں کہ کیا ہو رہا ہے اور سینٹرل بینک سے کیا توقع رکھی جائے۔

اپریل 2020 میں جب سب لوگ کورونا کی وجہ سے قرنطینہ میں رہنے پر مجبور تھے تو ایلویرا نے مکان کی شکل والا کلپ پہنا۔ مسئلہ یہ ہے کہ اس وقت کے بعد سے یہ کلپس پیچیدہ سے پیچیدہ تر ہوتی جا رہی ہیں۔ چیتے، کمان، تیر اور کئی دوسرے اشکال والے کلپس ایسی علامتیں ہیں جن میں چھپے ہوئے پیغام کو سمجھا مشکل ہے۔

یوکرین کے ساتھ جنگ شروع ہونے کے بعد سے ایلویرا کوئی کلپ پہنے ہوئے دکھائی نہیں دی ہیں۔ انھیں سینٹرل بینک کی سربراہی سنبھالے ہوئے تقریباً ایک دھائی ہو چکی ہے اور حال ہی میں کلپس والی اس خاتون کے اس عہدے کو سنہ 2027 تک توسیع دے دی گئی ہے۔ یہی وقت ان کی تمام صلاحیتوں کا امتحان ہو گا کہ وہ کس طرح ایک ایسی معیشت کو بحال رکھتی ہیں جسے اقتصادی پابندیوں کا سامنا ہے۔

ایلویرا نیبیولینا کو اوپرا سے محبت ہے اور ان کی ساکھ ایک سخت محنتی ٹیکنوکریٹ کی ہے۔ سینٹرل بینک کے سربراہ کے طور پر انھیں عالمی مالیاتی اداروں کی جانب سے سراہا گیا ہے جن میں انٹرنیشنل مانیٹری فنڈ، کاروباری شخصیات، وال سٹریٹ انویسٹرز، بینکرز اور حکومتوں کے معاشی پالیسی ساز شامل ہیں۔

مثال کے طور پر انھوں نے سنہ 2013 سے 2017 کے درمیان ایسے تین سو سے زیادہ بینکنگ لائسنس منسوخ کر دیے جن کی کارکردگی خراب تھی اور جو قواعد و ضوابط کی خلاف ورزی کرتے تھے۔ ان اداروں کی تعداد روسی بینکوں کا ایک تہائی تھی۔


Summary: کیا اگلے پانچ برس میں سود سے مکمل طور پر پاک بینکاری رائج کرنا ممکن ہے، ماہرین کیا کہتے ہیں؟

اسلامک بینکنگ: پاکستان میں سود سے پاک نظام نافذ ہو سکتا ہے؟

پاکستان کی وفاقی شرعی عدالت نے جمعرات کو سود پر مبنی معاشی نظام کو اسلامی شریعت کے برخلاف قرار دیتے ہوئے حکم دیا ہے کہ ملک کے بینکاری نظام کو دسمبر سنہ 2027 تک مکمل طور پر سود سے پاک کیا جائے۔

سود پر مبنی نظام کے خلاف یہ درخواستیں 19 برس سے زیرِ سماعت تھیں۔ واضح رہے کہ اس سے قبل سنہ 1992 میں بھی وفاقی شرعی عدالت حکومتِ پاکستان کو حکم دے چکی ہے کہ ملک کے نظام کو چھ ماہ میں سود سے مکمل طور پر پاک کیا جائے۔

ربا کا عمومی تصور ایسے سود کا ہے جو کسی قرض کے بدلے حاصل کیا جائے۔ اسے اسلامی بینکاری میں استحصال پر مبنی تصور کیا جاتا ہے اور وفاقی شرعی عدالت نے جمعرات کو کہا کہ بینکوں کا قرض کی رقم سے زیادہ وصول ربا کے زمرے میں آتا ہے۔

کیا اگلے پانچ برس میں سود سے مکمل طور پر پاک بینکاری رائج کرنا ممکن ہے؟ اس حوالے سے پاکستان کے صفِ اول کے بینکوں میں سے ایک کے اعلیٰ عہدیدار نے بی بی سی کو بتایا کہ مالیاتی نظام کو تبدیل کرنا آسان کام نہیں کیونکہ پاکستان میں فی الوقت قرضوں کے لین دین سے متعلق جو بھی قوانین ہیں وہ روایتی یا کنونشنل بینکاری پر مبنی ہیں۔

شرعی عدالت کے فیصلے کے تناظر میں جب ہم نے ماہرِ اسلامی بینکاری اور پاکستان کے مختلف بینکوں کے شریعت بورڈز کے رکن ارشاد احمد اعجاز سے پوچھا کہ اسلامی بینکنگ کیسے رائج کی جا سکتی ہے اور اس میں کتنا وقت لگے گا، تو اُنھوں نے کہا کہ اسلامی بنیادوں پر معاشی نظام اگر رائج کرنا ہے تو اس کے لیے متعدد قوانین میں ترامیم کی ضرورت پڑے گی۔

اُنھوں نے کہا کہ تفصیلی فیصلے کے بعد اس پر مزید تبصرہ کیا جا سکتا ہے مگر بنیادی طور پر بینکاری عدالتوں، ثالثی کے قوانین، بینکنگ کمپنیز آرڈیننس اور مرکزی بینک کے نظام میں ترمیم کرنا شامل ہے۔

جب اُن سے پوچھا گیا کہ اگر حکومت مکمل طور پر اثاثوں کی بنیاد پر قائم قرض کی طرف جاتے ہوئے صرف سکوک بانڈز پر آ جاتی ہے تو کیا ملک کے پاس اتنے اثاثے ہیں، تو اس سوال پر اُنھوں نے کہا کہ اس حوالے سے کئی مختلف اثاثوں کی کیٹیگریز موجود ہیں جن میں انفراسٹرکچر، انٹرپرائز یعنی حکومتی کمپنیاں، قدرتی ذخائر اور اتھارٹیز شامل ہیں جن کے بدلے قرض حاصل کیا جا سکتا ہے۔

وہ کہتے ہیں کہ اب بھی اسلامی بینکاری نظام روایتی نظام کے اندر کسی حد تک موجود ہے اور اگر مکمل طور پر قانون سازی اور پالیسی سازی کی جائے تو مزید ایسی پراڈکٹس بنائی جا سکتی ہیں جو سود کے بجائے تجارت کے اصولوں پر قائم ہوں۔


Summary: کرپٹو کرنسی کے استعمال کے لیے انٹرنیٹ ضروری ہے تاہم سنہ 2019 میں سی اے آر کے صرف چار فیصد افراد کو انٹرنیٹ تک رسائی حاصل تھی۔

قیمتی معدنیات سے مالا مال مگر غریب ترین ملک جس نے بٹ کوائن کو قانونی قرار دیا

سی اے آر کئی دہائیوں سے مسلح تنازعے کا شکار ہے اور یہاں روسی نیم عسکری تنظیم ویگنر گروپ کے جنگجو بھی حکومت کی باغیوں سے نمٹنے میں مدد کر رہے ہیں۔

بیان میں کہا گیا کہ 'اس اقدام سے سی اے آر 'دنیا کے باہمت ترین اور سب سے پیش بین ممالک میں سے ایک بن گیا ہے۔'

کچھ دیگر کو خدشہ ہے کہ بٹ کوائن جیسی کرپٹو کرنسیوں سے مجرمان کے لیے کالا دھن سفید کرنا آسان ہو سکتا ہے جبکہ کچھ کا مؤقف ہے کہ ان کرنسیوں کی پیداوار میں بجلی کے بے تحاشہ استعمال کے باعث یہ ماحول کے لیے نقصان دہ ہیں۔

کسی بھی کرپٹو کرنسی کے استعمال کے لیے انٹرنیٹ ضروری ہے تاہم ورلڈ ڈیٹا نامی ویب سائٹ کے اعداد و شمار کے مطابق سنہ 2019 میں سی اے آر کے صرف چار فیصد افراد کو انٹرنیٹ تک رسائی حاصل تھی۔

فی الوقت اس ملک میں فرانسیسی پشت پناہی کا حامل سی ایف اے فرینک قانونی کرنسی ہے۔ یہی معاملہ افریقہ میں دیگر سابق فرانسیسی کالونیوں کے ساتھ بھی ہے۔

کچھ لوگوں کے نزدیک بٹ کوائن کو اپنانا سی ایف اے کی اہمیت گھٹانے کی کوشش ہے کیونکہ وسائل سے مالامال اس ملک پر اثر و رسوخ کے لیے فرانس اور روس کے درمیان رسّہ کشی جاری ہے۔

ماہرِ اقتصادیات یان داوورو نے بی بی سی افریقہ کو بتایا کہ اس سے زندگی آسان ہو گی کیونکہ لین دین سمارٹ فونز کے ذریعے ہو سکے گا جبکہ بٹ کوائن کو کسی دوسری کرنسی میں تبدیل کروانا آسان ہے۔

اُنھوں نے کہا کہ 'کاروباری افراد کو بین الاقوامی خریداری کے لیے سی ایف اے فرینکس سے بھرے سوٹ کیسز اٹھا کر اُنھیں ڈالروں یا کسی اور کرنسی میں تبدیل کروانے کے لیے چلتے پھرتے نہیں رہنا پڑے گا۔'

اُن کا یہ بھی کہنا تھا کہ سی ایف اے فرینک 'افریقہ کے فائدے' کے لیے نہیں استعمال ہو رہے تھے۔ کئی ممالک میں اس کرنسی کو ترک کر دینے کے مطالبات کیے جاتے رہے ہیں کیونکہ کچھ لوگوں کے نزدیک یہ کالونیل دور کی کرنسی ہے جس سے فرانس کو اقتصادی کنٹرول جمانے کا موقع ملتا ہے۔

مگر کمپیوٹر سائنٹسٹ سڈنی ٹکایا نے کہا کہ اُن کے نزدیک کرپٹو کرنسی کو اپنانا 'غیر ذمہ دارانہ'، اور 'جلد بازی' میں کیا گیا فیصلہ ہے۔

اُنھوں نے کہا کہ 'اس ملک میں انٹرنیٹ تک رسائی اب بھی محدود ہے جبکہ بٹ کوائن تو مکمل طور پر انٹرنیٹ پر منحصر ہے۔'

سڈنی ٹکایا کا کہنا تھا کہ سی اے آر میں فی الوقت تحفظ، تعلیم اور پینے کے پانی کی فراہمی جیسے کئی اہم مسائل اب بھی موجود ہیں۔

سنہ 1960 میں اپنی آزادی سے اب تک جمہوریہ وسطی افریقہ مسلح تنازعات کی زد میں رہا ہے۔

سنہ 2016 میں صدر فاؤسٹن ارشانگ تودیرا نے کہا تھا کہ ملک نے اپنا تزویراتی جھکاؤ فرانس کے بجائے روس کی طرف کرنا شروع کر دیا ہے۔


Summary: افغانستان پر طالبان کے قبضے کے بعد ملک کی معیشت تباہ ہو گئی ہے اور فضل الرحمان کے والد عبد الباری کے لیے ایک سو ڈالر تک کمانا بھی مشکل ہو چکا ہے۔ ادھر 50 سالہ مزاریہ جیسے مریض اپنے علاج پر اٹھنے والے اخراجات کو پورا کرنے کے لیے اپنی تمام چیزیں فروخت کر رہے ہیں۔

’ہر شخص سے پیسے ادھار مانگ لیے، زندگی بدتر ہوتی جا رہی ہے‘

پانچ سالہ فضل الرحمان کی گردن میں سٹیج فور ٹیومر ہے اور افغان ڈاکٹر کیموتھراپی کے ذریعے اس کی زندگی کو طول دینے کی کوشش کر رہے ہیں۔

وہ کابل کے جمہوریت ہسپتال میں پڑے ہیں جہاں مریضوں کی تعداد زیادہ اور وسائل بہت کم ہیں۔ جمہوریت ہسپتال ملک میں تین بڑے ہسپتالوں میں سے ایک ہیں جہاں اب بھی کینسر کے مریضوں کا علاج جاری ہے۔

طالبان کے اقتدار میں آنے کے بعد سے غیر ملکی گرانٹس بند ہو گئی ہیں، البتہ انسانی امداد کا سلسلہ جاری ہے۔ افغانستان کے زرمبادلہ کے ذخائر میں سے تقریباً نو ارب ڈالر کو منجمد کر دیا گیا ہے، جس کی وجہ سے ملک میں فنڈز اور نقدی دونوں کی کمی ہے۔

شمالی صوبہ تخار سے تعلق رکھنے والی 50 سالہ مزاریہ جیسے مریض اپنے علاج پر اٹھنے والے اخراجات کو پورا کرنے کے لیے اپنی تمام چیزیں فروخت کر رہے ہیں تاکہ وہ ادویات خرید سکیں جو ماضی میں مفت فراہم کی جاتی تھیں۔

ڈاکٹر منوچر بتاتے ہیں کہ افغانستان پر طالبان کے قبضے کے بعد ان کے ہسپتال کا بجٹ کم ہو گیا ہے

یہاں زندگیاں بچانے کے لیے امداد کی اشد ضرورت ہے۔ مشکل کا شکار خاندان اپنی کم عمر بیٹیوں کی شادیاں کرنے پر مجبور ہیں۔

لیکن امدادی کارکن اور سفارتکار اس بات کو تسلیم کرتے ہیں کہ افغانستان کو مزید پائیدار بنیادوں پر استوار کرنے کے لیے فوری امداد سے کچھ زیادہ کرنے کی ضرورت ہے۔

تاہم ترقیاتی فنڈز کو دوبارہ شروع کرنا اور افغانستان کے زرمبادلہ کے ذخائر کو غیر منجمند کرنا ایسے مسائل ہیں جن سے عالمی برادری اب بھی نمٹنے کی کوشش کر رہی ہے۔ خاص طور پر جب طالبان کا رویہ دن بدن سخت گیر ہوتا جا رہا ہے۔

خدشہ ظاہر کیا گیا ہے کہ طالبان کی جانب سے ملک کے بیشتر حصوں میں لڑکیوں کو دوبارہ سکول جانے کی اجازت نہ دینے کے فیصلے کی وجہ سے عالمی ڈونز فنڈز فراہم کرنے میں ہچکچاہٹ کا مظاہرہ کریں گے۔ اسی اثنا میں معاشرے کے وہ افراد جو پہلے ہی کمزور تھے وہ دوسروں سے زیادہ تکلیف اٹھا رہے ہیں۔

وہ جس لڑائی کی وجہ سے اپنے گھروں کو چھوڑ کر یہاں کیمپوں میں پہنچے تھے اب وہ لڑائی بند ہو چکی ہے۔ ان کا شکوہ ہے کہ وہ اپنے گھروں کو دوبارہ لوٹ نہیں سکتے اور نہ ہی ان میں اپنے گھروں کو پھر سے تعمیر کرنے کی سکت ہے۔

ادھر مایوسی کی فضا ہے۔ کچھ لوگ سمجھتے ہیں کہ ہم امدادی کارکن ہیں اور اس امید پر کہ ہم ان کا نام عطیہ لینے والوں کی فہرست میں شامل کر سکتے ہیں، وہ اپنے شناخت کارڈ کی کاپیاں ہمارے سامنے لہرانے کی کوشش کر رہے ہیں۔


Summary: پاکستان مسلم لیگ نواز کی سربراہی میں مخلوط حکومت کے نئے وزیر خزانہ مفتاح اسماعیل آئی ایم ایف سے مذاکرات کے لیے واشنگٹن روانہ ہو چکے ہیں۔ ماہرین کا کہنا ہے کہ آئی ایم ایف تحریک انصاف اور نواز لیگ کی حکومتوں کو نہیں دیکھتا بلکہ وہ ان شرائط پر عمل درآمد کی رفتار دیکھتا ہے جو قرضے کے ساتھ منسلک ہوتی ہیں۔

کیا پاکستان کی نئی حکومت آئی ایم ایف سے پروگرام بحال کروا سکے گی؟

پاکستان مسلم لیگ نواز کی سربراہی میں مخلوط حکومت کے نئے وزیر خزانہ مفتاح اسماعیل آئی ایم ایف سے مذاکرات کے لیے واشنگٹن روانہ ہو چکے ہیں۔ آئی ایم ایف سے مذاکرات کے لیے روانگی سے قبل مفتاح اسماعیل نے ایک پریس کانفرنس میں آئی ایم ایف کی ان شرائط کے بارے میں آگاہ کیا جن پر عمل کرنے سے قرضے کی اگلی قسط مل سکتی ہے۔

واضح رہے پاکستان تحریک انصاف کی گذشتہ حکومت نے آئی ایم ایف سے چھ ارب ڈالر قرض کے حصول کے لیے ایک پروگرام کیا تھا جس میں تین ارب ڈالر ملک کو وصول ہو چکے ہیں۔ تاہم گذشتہ حکومت کی جانب سے کچھ شرائط پورے نہ کرنے جیسے کہ تیل پر سبسڈی کے خاتمے اور تنخواہ دار طبقے پر مزید ٹیکس کے بارے میں واضح یقین دہانی نہ کرانے پر یہ پروگرام کچھ مہینوں سے تعطل کا شکار تھا۔

انھوں نے کہا کہ موجودہ حکومت کی مدت بظاہر ایک سال کے لگ بھگ ہے اس لیے عالمی ادارہ کسی نئے پروگرام کی بجائے موجودہ پروگرام کو ہی بحال کر سکتا ہے۔ تاہم ماہرین آئی ایم ایف کی شرائط پر عمل کرنے کی صورت میں ملک میں مہنگائی کے ایک نئے طوفان کی وجہ سے عوام کے متاثر ہونے کے بارے میں خدشات کا اظہار کرتے ہیں۔

پاکستان کے وزیر خزانہ مفتاح اسماعیل نے ایک پریس کانفرنس میں آئی ایم ایف کی شرائط پر بات کرتے ہوئے کہا ہے کہ آئی ایم ایف کی جانب سے پروگرام کی بحالی کے لیے کچھ شرائط رکھی گئی ہیں جن میں ڈیزل و پیٹرول پر دی جانے والی سبسڈی کا خاتمہ، صنعتوں کے لیے ٹیکس ایمنسٹی سکیم کا خاتمہ، بجلی کے نرخوں میں اضافہ، ٹیکس وصول کی شرح میں اضافہ اور مالیاتی خسارہ کم کرنے کی شرائط شامل ہیں۔

شہباز رانا نے اس سلسلے میں کہا کہ آئی ایم ایف کے ساتھ اس وقت ملک کا سب سے بڑا مسئلہ کریڈیبلٹی (ساکھ) کا ہے اور پاکستان کو اس بحران سے نکلنا ہوگا جس کے تحت نئی حکومت کو یقین دہانی کرانی ہو گی کہ وہ معاہدے کی شرائط پر عمل کرے گی۔

انھوں نے کہا آئی ایم ایف تحریک انصاف اور نواز لیگ کی حکومتوں کو نہیں دیکھتا وہ ان شرائط پر عمل درآمد کی رفتار دیکھتا ہے جو قرضے کے ساتھ منسلک ہوتی ہیں۔

پاکستان مسلم لیگ نواز کی ماضی کی حکومت کے آئی ایم ایف پروگرام کے ٹریک ریکارڈ پر ماہر معاشی امور ڈاکٹر اکرام الحق نے بی بی سی کو بتایا کہ نواز لیگ کا ٹریک ریکارڈ دوسری حکومتوں کے مقابلے میں اس لیے اچھا ہے کہ اب تک آئی ایم ایف ہے ساتھ ہونے والے 22 پروگراموں میں سے صرف ایک ہی پروگرام صحیح معنوں میں پایہ تکمیل تک پہنچا جو نواز لیگ کی گذشتہ حکومت میں اسحاق ڈار نے سٹرکچرل ریفارمز کی صورت میں مکمل کیا۔


Summary: اگرچہ اس وقت پاکستان میں قائم ہونے والی مخلوط حکومت میں مفتاح اسماعیل کو مشیر برائے خزانہ تعینات کیا گیا ہے تاہم اسحاق ڈار کے قریبی ذرائع بتاتے ہیں کہ پس پردہ اسحاق ڈار لندن میں نئی حکومت کی معاشی پالیسی کو مرتب کرنے میں سرگرم ہیں۔

نئی حکومت کی معاشی پالیسی میں برطانیہ میں مقیم اسحاق ڈار کا کیا کردار ہو گا؟

پاکستان میں قائم ہونے والی نئی مخلوط حکومت کو درپیش مسائل میں سرِفہرست معیشت کا شعبہ ہے جو موجودہ حکومت کے مطابق تحریک انصاف کی ناقص پالیسیوں کی وجہ سے بُری صورتحال کا شکار ہے۔

جبکہ دوسری جانب تیل و اجناس کی عالمی سطح پر بڑھتی قیمتوں کی وجہ سے مقامی قیمتوں پر بھی دباؤ برقرار ہے جو ملک میں مہنگائی کی شرح میں اضافہ کر رہی ہیں۔ ایسی صورتحال میں نواز لیگ کی سربراہی میں مخلوط حکومت کو معاشی سطح پر مشکل فیصلوں کے کڑے امتحان کا سامنا ہے اور اس سلسلے میں معاشی ٹیم کے رکن اور سابق وزیر خزانہ اسحاق ڈار کا کردار ایک بار پھر اہم بتایا جا رہا ہے۔

اسحاق ڈار نومبر 2017 سے برطانیہ میں مقیم ہیں۔ اگرچہ گذشتہ روز مفتاح اسماعیل کو مشیر برائے خزانہ کا قلمدان سونپا گیا ہے تاہم اسحق ڈار کے قریبی ذرائع کا دعویٰ ہے کہ پس پردہ اسحاق ڈار اس وقت نئی حکومت کی معاشی پالیسی کو مرتب کرنے میں سرگرم ہیں۔

ان ذرائع کے مطابق ان کی پاکستان واپسی جلد متوقع ہے۔ اسحاق ڈار پاکستانی معیشت اور ڈالر کی قیمت کو نیچے لانے کے حوالے سے کیا سوچتے ہیں اس بارے میں انھوں نے بی بی سی اُردو سے خصوصی گفتگو کی ہے، تاہم پہلے یہ جاننا ضروری ہے کہ وہ بیرون ملک کیوں مقیم ہیں۔

سابق وزیر خزانہ اسحاق ڈار نے بی بی سی اُردو سے خصوصی گفتگو میں اس صورتحال پر تبصرہ کرتے ہوئے کہا کہ سب سے پہلے مارکیٹ میں اعتماد بحال کرنا ہوتا ہے جس کا آغاز ہو چکا ہے۔ اسحاق ڈار نے کہا ابھی تک نئی حکومت نے کچھ بھی نہیں کیا لیکن پھر بھی ڈالر کی قیمت میں کمی ہوئی ہے جس کی وجہ یہ ہے کہ سیاسی استحکام آیا جس کے نتیجے میں معاشی استحکام بھی پیدا ہوا جس کی وجہ سے ڈالر کی قیمت میں کمی دیکھنے میں آئی۔

نئی حکومت کی معاشی پالیسی پر بات کرتے ہوئے انھوں نے کہا کہ حکومت سٹرکچرل ریفارمز اور مالیاتی و زری پالیسیوں کو نئے سرے سے مربوط کرے گی۔ انھوں نے کہا آئی ایم ایف کے ساتھ پروگرام کو دوبارہ ٹریک پر لائیں گے اور اس سلسلے میں آئی ایم ایف کے ساتھ موجودہ پروگرام کو بحال کیا جا سکتا ہے یا ہو سکتا ہے کہ ایک نیا پروگرا م آئی ایم ایف کے ساتھ کیا جائے۔

سابق وزیر خزانہ کی جانب سے ڈالر کی قیمت میں نمایاں کمی کے دعوے کو کرنسی اور معیشت کے ماہرین اس حد تک تسلیم کرتے ہیں کہ نواز لیگ کی ڈالر کو کنٹرول کرنے کی حکومت دوسری حکومتوں کے مقابلے میں اچھی رہی ہے اور جب بھی نواز لیگ اقتدار میں آتی ہے تو کاروباری طبقے میں اعتماد کی بحالی ہوتی ہے۔


Summary: پاکستان مسلم لیگ ن کے سینیئر رہنما اور وفاقی کابینہ کے رُکن مفتاح اسماعیل نے کہا ہے کہ آئندہ بجٹ ’حقیقت پسندانہ‘ ہو گا اور تیل کی قیمتوں پر دی جانے والی سبسڈی پر نظرِ ثانی کرنی پڑے گی۔

معاشی منصوبہ بندی چند مہینوں کی نہیں 2023 تک کی کریں گے: مفتاح اسماعیل

یاد رہے کہ مفتاح اسماعیل نے منگل کے روز بطور رکن وفاقی کابینہ حلف اٹھایا ہے اور اس بات کا قوی امکان ہے کہ انھیں وزارت خزانہ کا قلمدان سونپا جائے گا۔

حلف اٹھانے سے ایک روز قبل (گذشتہ روز) صحافیوں اور ماہرینِ معیشت سے غیر رسمی گفتگو میں اُن کا کہنا تھا کہ حکومت فی الوقت تیل پر تقریباً 80 ارب روپے ماہانہ کی سبسڈی دے رہی ہے جو وفاقی حکومت کے سالانہ اخراجات اور سول ملٹری پینشنز کے برابر ہے۔

اس کی وجہ یہ ہے کہ پاکستان اس وقت آئی ایم ایف پروگرام میں ہے اور آئی ایم ایف کی شرائط کے تحت پاکستان کو اپنا بجٹ خسارہ کم کرنا ہے اور پیٹرولیم مصنوعات پر سبسڈی جاری رکھنے کے باعث شرائط پر عملدرآمد میں مشکلات کا سامنا ہو گا۔

جب بی بی سی نے ان سے سوال کیا کہ کیا معاشی استحکام یقینی بنانے کا مقصد یہ ہے کہ اگلے بجٹ میں آئی ایم ایف کی شرائط کی زیادہ پاسداری کی جائے گی اور عوام کے لیے ریلیف کم ہو گا تو ان کا کہنا تھا کہ آنے والا بجٹ ’حقیقت پسندانہ‘ ہو گا۔

اس کی وضاحت کرتے ہوئے انھوں نے کہا کہ پیٹرولیم مصنوعات پر دی جانے والی سبسڈی بینظیر انکم سپورٹ پروگرام کے برعکس ٹارگٹڈ نہیں ہے چنانچہ یہ خسارے کی بڑی وجہ ہے۔

انھوں نے کہا کہ حکومت کو اس پر نظر ثانی کرنی پڑے گی تاہم انھوں نے واضح طور پر نہیں بتایا کہ یہ سبسڈی کب تک برقرار رہے گی۔

آمدنی پر ٹیکسز کے بارے میں پوچھے گئے ایک سوال پر ان کا کہنا تھا کہ وہ مسلم لیگ ن کے آخری دور حکومت میں انکم ٹیکس کے سلیب میں اضافے کے فیصلے کو درست سمجھتے ہیں اور اگر آئی ایم ایف نے تسلیم کیا تو وہ اس بار بھی یہی کریں گے۔

مالی استحکام کے حوالے سے بی بی سی کے سوال کے جواب میں انھوں نے کہا کہ اس وقت پاکستان پر مالی عدم استحکام کے باعث سرمایہ کاروں کے اعتماد میں کمی ہے تاہم وہ کوشش کریں گے کہ انٹرسٹ گروپس مثلآ ریئل سٹیٹ یا کنسٹرکشن شعبے کو سبسڈی دینے کے بجائے عوام کے لیے اقدامات کیے جائیں۔

اسی تناظر میں جب ان سے پوچھا گیا کہ وہ کتنے وقت کی منصوبہ بندی کرنے والے ہیں تو مفتاح اسماعیل نے کہا کہ وہ بجٹ اور معاشی منصوبہ بندی اگلے چند مہینوں کے لیے کرنے کا ارادہ نہیں رکھتے۔

اس سوال کے جواب میں کہ اگر روس کی جانب سے تیل کی قیمتوں کو بطور سٹریٹجک ہتھیار استعمال کیا گیا تو وہ درآمدی بل کو کیسے سنبھالیں گے، مفتاح اسماعیل نے کہا کہ پاکستان کا مسئلہ فی الوقت درآمدات زیادہ ہونا نہیں بلکہ برآمدات کا کم ہونا ہے۔


Summary: معاشی میدان میں سابق وزیراعظم عمران خان کی کارکردگی کیسی رہی؟ ساڑھے تین سال بعد حکومت کے خاتمے پر بی بی سی نے چند اہم اعشاریوں کا جائزہ لیا، جن میں ڈالر کے مقابلے میں روپے کی قیمت، پٹرول کی قیمت، بیرونی قرضوں کا حجم، ترسیلات زر، تجارتی خسارہ اور عام روزمرہ کی چند اشیا کی قیمتیں شامل ہیں۔

عمران خان کی حکومت کی معاشی کارکردگی چھ چارٹس میں

2018 میں پاکستان تحریک انصاف کی حکومت قائم ہوئی تو وزیراعظم عمران خان کو درپیش متعدد چیلنجز میں سے ایک بڑا چیلنج معیشت کا میدان تھا۔ الیکشن سے قبل انتخابی مہم اور اس سے پہلے اپوزیشن میں رہتے ہوئے انھوں نے کئی ایسے وعدے اور اعلانات کیے تھے جن کو اب عملی جامہ پہنانے کا موقع ان کے ہاتھ آ چکا تھا۔

معاشی میدان میں وزیر اعظم عمران خان کی کارکردگی کیسی رہی؟ ساڑھے تین سال بعد حکومت کے خاتمے پر بی بی سی نے چند اہم اعشاریوں کا جائزہ لیا، جن میں ڈالر کے مقابلے میں روپے کی قیمت، پٹرول کی قیمت، بیرونہ قرضوں کا حجم، ترسیلات زر، تجارتی خسارہ اور روزمرہ کے استعمال کی اشیائے خوراک کی قیمتیں شامل ہیں۔

تحریک انصاف کی حکومت بنی تو اگست 2018 میں روپے کے مقابلے میں امریکی ڈالر تقریبا 124 روپے 18پیسے کا ہو چکا تھا۔ لیکن تحریک انصاف کے دور میں روپے کی قدر میں تیزرفتاری سے کمی آئی اور ڈالر کا ریٹ بڑھتا گیا جس نے افراط زر پر بھی اثر ڈالا۔

تحریک انصاف دور حکومت میں روز مرہ کی اشیا کی قیمتوں کے جائزہ لینے کے لئے چند بنیادی اشیا کا انتخاب کیا گیا۔ ان میں آٹا، چینی، پیاز، ٹماٹر، دال، دودھ، چکن اور ویجیٹیبل گھی شامل ہیں۔

اسی دور میں 2020 میں ایک بحران کے بعد حکومت نے پہلے سے طے شدہ نطام کو تبدیل کرتے ہوئے ہر پندرہ دن بعد قیمتوں کے تعین کا فیصلہ بھی کیا۔ 2020 میں ہی تحریک انصاف حکومت کے دور میں پٹرول کی قیمت سب سے نچلی سطح پر تھی۔

وزیر اعظم عمران خان نے مارچ میں تیل کی قیمتوں پر سبسڈی کا اعلان کیا جس کے بعد ایک لیٹر پٹرول کی قیمت 149 روپے 86 پیسے پر برقرار ہے۔

اپوزیشن کے دور میں تحریک انصاف چیئرمین عمران خان نے پاکستان کے بیرونی قرضوں کے حجم کو بار بار تنقید کا نشانہ بنایا اور اقتدار سنبھالنے کے بعد ان کے چند اہم نکات میں سے ایک بیرونی قرضوں میں کمی بھی تھا۔

اگر اعداد و شمار کو دیکھا جائے تو سٹیٹ بینک آف پاکستان کے مطابق اگست 2018 میں پاکستان کی ترسیلات زر تقریبا دو ارب ڈالر سے کچھ ہی زیادہ تھیں۔ تحریک انصاف کی حکومت آنے کے بعد سال 2019 تک ترسیلات زر میں اگست 2018 کے مقابلے میں کچھ خاص اضافہ نہیں ہوا۔

اگست 2018 میں تجارتی خسارہ تقریبا تین ارب ڈالر کے قریب تھا۔ حکومت کی کوششوں کی وجہ سے یہ خسارہ کم ہو کر جولائی 2019 میں دو ارب ڈالر تک اور اپریل 2020 میں تقریبا ڈیڑھ ارب ڈالر تک رہ گیا۔


Summary: فرانزک آڈٹ کے تحت گاڑیوں کی درآمدی لاگت، مقامی خام مال کی قیمتوں، اس کا کاروں کی قیمتوں پر اثر کو دیکھا جائے گا اور یہ آڈٹ کرنے والی پیشہ وارانہ فرم کو کاروں کی صنعت کے اکاونٹس، مڈل مین اور کاروں کے شو روم تک رسائی ہو گی۔

کیا فرانزک آڈٹ سے پاکستان میں کاروں کی تسلسل سے بڑھتی قیمتیں کم ہو پائیں گی؟

کاریں تیار کرنے والی صنعت کی جانب سے گاڑیوں کی قیمتوں میں حالیہ اضافے کو کاروباری لاگت سے منسوب کیا جا رہا ہے۔ کار ساز صنعت کا موقف ہے کہ ملک میں ڈالر کی بڑھتی ہوئی قیمت نے ان کی کاروباری اور کار بنانے کی لاگت کو بڑھا دیا ہے جس کی وجہ ان کے لیے کم قیمت پر گاڑیاں بیچنا ممکن نہیں ہے۔

انھوں نے بتایا کہ مانیٹرنگ کمیٹی کے اجلاس میں یہ آڈٹ کرانے کا فیصلہ کیا گیا تھا تاکہ دیکھا جائے کہ کاروں کی قیمتوں میں اضافے کا جو جواز دیا گیا ہے، کیا وہ صحیح ہے یا نہیں۔

عبد الرزاق گوہر نے بتایا کہ اس آڈٹ کی شرائط تیار کی جا رہی ہیں جس کے تحت ایک پروفیشنل فرم کو یہ کام سونپا جائے گا جو کاروں کی قیمتوں اور ان میں ہونے والے اضافے کو دیکھے اور اس پر اپنی سفارشات مرتب کر کے اس کمیٹی کو آگاہ کرے گی۔

انھوں نے کہا اس فرانزک آڈٹ کے تحت ایک تو درآمدی لاگت کو لیا جائے گا اور دوسرا مقامی خام مال کی قیمتوں کو بھی دیکھا جائے گا کہ اس کا کتنا اثر کاروں کی قیمتوں پر پڑ رہا ہے۔ دوسرا اس پروفیشنل فرم کو کاروں کی صنعت کے اکاؤنٹس، مڈل مین اور کاروں کے شو روم تک رسائی ہو گی تاکہ وہ اس سارے معاملے کا جائزہ لے اور اس کے بعد اس پر اپنی حتمی رائے دے۔

عبد الرزاق گوہر کے مطابق اس آڈٹ کے ذریعے تین معاملات کو دیکھا جائے گا جن میں سیفٹی، کوالٹی، اور ڈیلیوری ہو گی۔ سیفٹی میں دیکھا جائے گا کہ کاروں کی قیمتوں کے حساب سے کیا مقامی کاروں میں سیفٹی یعنی ان کے محفوظ سفر کی خصوصیات موجود ہیں۔

وہ کہتے ہیں کہ اس سارے عمل میں کار بنانے سے لے کر اس کی صارف تک ڈیلیوری کے پورے نظام کو دیکھا جائے گا اور اس پر ایک تھرڈ پارٹی کے ذریعے آڈٹ کرایا جائے گا۔

ان کا کہنا ہے کہ ’کاروں کی قیمتوں میں اضافے کا کوئی جواز نہیں کیونکہ خام مال کی قیمت میں اضافے کی وجہ سے پیداواری لاگت میں اضافہ تو ہوتا ہے تاہم جس حد تک قیمتیں بڑھا دی گئی ہیں ان کا کوئی جواز نظر نہیں آتا اور اسی کو اس سارے عمل کے ذریعے دیکھا جائے گا۔‘

تاہم واضح رہے کہ یہ پالیسی اور فرانزک آڈٹ کا فیصلہ پاکستان تحریک انصاف کی حکومت نے کیا تھا اور اب موجودہ سیاسی صورتحال اور نئی حکومت کے قیام کے بعد سے اس ضمن میں اس پالیسی پر عملدرآمد کا دارامدار نئی حکومت کے فیصلے پر ہے۔

وہ کہتے ہیں کہ اگر کمپنیاں درآمدی مال کی قیمت میں اضافے کی وجہ قرار دیتی ہیں، تو یہ بھی ایک حقیقت ہے کہ پاکستان میں خام مال اور پارٹس کی مقامی سطح پر تیاری کے لیے کوئی کام نہیں کیا گیا۔ اسی طرح ان کمپنیوں کی جانب سے لوکلائزیشن پر کام کرنے کی ضرورت ہے لیکن وہ بھی نہیں ہو رہا۔


Summary: اس سفارتی مراسلے کا متن کیا ہے، یہ ماسوائے وزیراعظم، وفاقی کابینہ اور بعض اعلٰی سرکاری افسران کے اور کوئی نہیں جانتا تاہم ماہرین یہ ضرور سمجھتے ہیں کہ خط اور پھر عوامی سطح پر غیر سفارتی زبان استعمال کرنے کا امریکہ اور پاکستان کے تعلقات پر دیرپا اور منفی اثر پڑے گا۔

’دھمکی آمیز‘ مراسلہ: عمران خان کے بیانیے سے پاکستان کے امریکہ اور دیگر ممالک سے تعلقات متاثر ہو سکتے ہیں؟

اس سفارتی مراسلے کا متن کیا ہے، یہ ماسوائے وزیراعظم، وفاقی کابینہ اور بعض اعلٰی سرکاری افسران کے اور کوئی نہیں جانتا۔ تاہم ماہرین یہ ضرور سمجھتے ہیں کہ خط اور پھر عوامی سطح پر غیر سفارتی زبان استعمال کرنے کا امریکہ اور پاکستان کے تعلقات پر ’دیرپا اور منفی اثر‘ پڑے گا۔

پاکستان اور امریکہ کے درمیان تعلقات پہلے بھی کچھ بہت اچھے نہیں ہیں تو اس معاملے کے بعد ان میں مزید کیا فرق پڑے گا؟ کیا سفارتی مراسلے کو اس انداز میں استعمال کرنے سے دیگر ممالک کے سفارتکار پاکستان سے بات کرتے ہوئے محتاط ہوں گے؟ اور یہ بھی کہ حزب اختلاف کی نئی حکومت اس معاملے کے بعد کس قسم کے دباؤ کا شکار ہو گی؟

وہ کہتے ہیں کہ وزیراعظم عمران خان کی جانب سے جس سفارتی کیبل کا ذکر کیا جا رہا ہے، وہ بظاہر ’ایک معمول کی کیبل ہے جو پاکستان میں موجود غیر ملکی سفارتکار اپنے ممالک کو بھیجتے رہتے ہیں اور ہمارے سفارتکاروں کے ذریعے دوسرے ممالک سے پاکستان بھی آتی ہیں۔ ماضی میں اس سے زیادہ خطرناک کیبلز اور مراسلے آتے رہے ہیں۔ لیکن اس بار اس خط کا وقت اس کو اہم بنا رہا ہے۔‘

ان کا کہنا تھا کہ ’یہ سفارتی خط اتنا اچھالا نہ جاتا مگر اس سے قبل بعض امریکی شخصیات کی پاکستان کی اہم شخصیات کے ساتھ ملاقاتوں کو ثبوت کے طور پر پیش کیا جا رہا ہے کہ شاید امریکہ پہلے سے ہی اس ملوث تھا۔ میں سمجھتا ہوں کہ جب تک اس کیبل کا متن سامنے نہیں آتا اس پر رائے دینا ہی کافی مشکل ہے۔‘

وہ کہتے ہیں کہ مستقبل میں ایک طویل عرصے تک اس خط اور عمران خان کے امریکہ مخالف بیانیے کا اثر پاکستان پر ہو گا۔

بین الاقوامی اُمور کی ماہر ہما بقائی کہتی ہیں کہ چین کے ساتھ بہتر تعلقات اور امریکہ کے ساتھ برابری کی سطح پر بات کرنے کی کوشش کا خمیازہ تو پاکستان پہلے ہی بھگت رہا ہے اور اب اس غیرجانبداری پر نقصان اٹھانا پڑ سکتا ہے۔

ان کا کہنا تھا کہ ’پاک امریکہ تعلقات اس سفارتی کیبل سے اتنے متاثر نہیں ہوئے جتنے سابق وزیر اعظم عمران خان کی جانب سے اس سفارتی خط کے مبینہ متن کو سیاسی مقاصد کے لیے استعمال کرنے سے ہوئے۔‘

سفارتی خط سکینڈل کا دیگر ممالک کے ساتھ تعلقات پر بھی اثر ہو گا؟ اس سوال کے جواب میں مشرف زیدی نے کہا کہ ’بالکل ہو گا کیونکہ اب کوئی بھی غیر ملکی سفیر پاکستانی سفیر سے بات کرنے میں محتاط ہو گا کیونکہ انھیں خدشہ ہو گا کہ ان کی کہی کوئی بات یا بیان کو توڑ مروڑ کر یا ایسے انداز میں تو نہیں پیش کیا جائے گا کہ جیسے وہ پاکستان کو دھمکی دے رہے ہوں۔‘


Summary: پاکستان تحریک انصاف کی حکومت پر اپوزیشن جماعتوں کی جانب سے بڑی تنقید یہ کی جاتی تھی کہ وہ ملک میں بڑھتی مہنگائی پر قابو پانے میں ناکام رہی ہے۔ دنیا بھر میں تیل اور اجناس کی قیمتیں فی الحال بلند سطح پر ہیں اور کیا ایسے میں نئی ممکنہ مخلوط حکومت عوام کو مہنگائی سے کوئی ریلیف دے پائے گی۔

کیا پاکستان میں نئی ممکنہ مخلوط حکومت مہنگائی کے جن پر قابو پا سکے گی؟

سابق وزیر اعظم عمران خان کے خلاف تحریک عدم اعمتاد کی کامیابی اور اُن کی ایوان وزیراعظم سے رخصتی کے بعد پاکستان میں قائم ہونے والی حکومت کو کئی سیاسی جماعتوں پر مشتمل مخلوط حکومت چلانے کے ساتھ معیشت کے محاذ پر بھی بڑے چینلجز کا سامنا کرنا پڑے گا جس میں سرفہرست مہنگائی ہے۔

پاکستان تحریک انصاف کی حکومت کو اپنے سیاسی مخالفین کی جانب سے ملک میں بڑھتی ہوئی مہنگائی پر سخت تنقید کا سامنا کرنا پڑتا تھا۔ اِس وقت دنیا بھر میں تیل اور اجناس کی قیمتیں بلند سطح پر ہیں اور پاکستان کو توانائی اور خوراک کی ضروریات پوری کرنے کے لیے درآمدات پر بڑی حد تک انحصار کرنا پڑتا ہے۔

ملک کے معروف معاشی ماہرین کے نزدیک اس وقت ملکی سطح پر مہنگائی کی سب سے بڑی وجہ بین الاقوامی مارکیٹ میں تیل اور اجناس کی بلند سطح پر موجود قیتمیں ہیں اور پاکستان کو مقامی ضرورت پوری کرنے کے لیے ان کی درآمد پر انحصار کرنا پڑتا ہے۔ اس کے ساتھ ملک میں ایکسچینج ریٹ یعنی ڈالر کے مقابلے میں روپے کی قدر میں بے تحاشا کمی بھی ملک میں اس مہنگائی کو بڑھا رہی ہے۔

ڈاکٹر حفیظ پاشا نے کہا اس وقت سب سے بڑا مسئلہ یہ ہے کہ عالمی منڈی میں تیل، گیس اور اجناس کی قیمتیں بہت زیادہ بڑھ چکی ہیں اور ان میں کوئی بڑی کمی بھی ہوتی نظر نہیں آتی ۔ ڈاکٹر پاشا نے بتایا کہ یوکرین اور روس کے تنازع نے جہاں تیل و گیس کی قیمتوں کو بہت بلند سطح پر پہنچا دیا ہے۔

پاکستان کے مرکزی بینک نے بھی اپنے ایک حالیہ بیان میں کہا ہے کہ عالمی منڈی میں تیل و اجناس کی قیمتوں میں فوری طور پر کمی آنے کا کوئی امکان نہیں ہے جس کی وجہ سے مرکزی بینک نے شرح سود میں بھی اضافہ کیا ہے۔

انھوں نے استفسار کیا کہ عام آدمی کو ریلیف دینے کے لیے پیسے کہاں سے آئیں گے کیونکہ اس ملک میں چار ارب ڈالر کی تو صرف گیس چوری ہو جاتی ہے، بجلی کے شعبے میں قرضہ ساڑھے چار سو ارب تک ہے اور اسی طرح کمیوڈیٹیز آپریشن کے لیے اربوں لگا دیے جاتے ہیں اور وہی گندم پھر چوری کر لی جاتی ہے۔ اُن کے مطابق عام آدمی کے لیے مہنگائی کے سلسلے میں فوری ریلیف مشکل نظر آتا ہے۔

ڈاکٹر حفیظ پاشا نے کہا کہ اگلے چند مہینوں میں مہنگائی میں کمی لانا بہت مشکل ہے جس کی وجوہات بڑی واضح ہیں کہ تیل و گیس اور اجناس کی قیمتیں بہت اوپر کی سطح پر موجود ہیں اور حکومت سبسڈی دینے کے قابل نہیں ہو گی۔

معاشی اُمور کے صحافی شہباز رانا نے کہا کہ مہنگائی کی بین الاقوامی وجوہات کے ساتھ کچھ پالیسی فیصلے ہوتے ہیں جو تحریک انصاف کی حکومت صحیح طرح سے نہ لے سکی اور اب اگلی حکومت کا یہ کام ہوگا کہ وہ ان فیصلوں کو کیسے لیتی ہے۔


Summary: چاغی میں تانبے اور سونے کے سب بڑے منصوبے ریکوڈک پر بلوچستان میں بعض حلقوں کو تحفظات ہیں جس کے پیش نظر ’ریکو ڈیفنس‘ کے نام سے ایک مہم شروع کی گئی ہے۔

ریکوڈک منصوبہ: ایک اور ’ڈیل‘ کا الزام، ’معاہدہ نہ ہونے کی صورت میں گورنر راج لگنے کا خطرہ تھا‘

پاکستان کے صوبہ بلوچستان کے ضلع چاغی میں تانبے اور سونے کے سب بڑے منصوبے ریکوڈک پر بلوچستان میں بعض حلقوں کو تحفظات ہیں جس کے پیش نظر ’ریکو ڈیفنس‘ کے نام سے ایک مہم شروع کی ہے۔

اس مہم کے قائدین میں شامل سابق سینیٹر نوابزادہ لشکری رئیسانی کا کہنا ہے کہ بلوچستان کے عام سیاسی کارکنوں کو ریکوڈک کے حوالے سے تحفظات ہیں جس کی وجہ سے یہ مہم شروع کی گئی۔

’بلوچستان کے لوگوں کو سابقہ معاہدوں کے حوالے سے تلخ تجربات ہیں جس کا اندازہ اس سے لگایا جا سکتا ہے۔ یہاں کے گیس کے وسائل کو استعمال میں لایا جا رہا ہے لیکن اس کی آمدنی سے بلوچستان کی ترقی پر خرچ نہیں ہوا۔‘

اگرچہ نوابزادہ لشکری رئیسانی کی طرح بلوچستان میں بعض قوم پرست جماعتوں کو بھی ریکوڈک کے معاہدے کے بارے میں تحفظات ہیں لیکن وزیر اعلیٰ بلوچستان میر عبدالقدوس بزنجو اسے ایک بڑی کامیابی قرار دے رہے ہیں۔

انھوں نے کہا کہ ’رائلٹی اور بعض ٹیکسز کی مد میں آمدنی اس کے علاوہ ہے اور سب کچھ کو ملایا جائے تو بلوچستان کا حصہ 33 فیصد سے زائد ہو گا۔‘

’میں نے وہاں پوچھا کہ ریکوڈک میں بلوچستان کا شیئر کتنا ہو گا ۔یہ بتایا گیا آپ کے شیئر طے کیے گئے ہیں۔ ہم ریکوڈک پر کام کرنے والی کمپنی بیرک گولڈ کو واپس لا رہے ہیں کیونکہ ایسا نہ کرنے کی صورت میں امریکہ میں ہمارا روزویلٹ ہوٹل اور پی آئی اے نیلام ہوں گے۔‘

وزیر اعلیٰ نے کہا کہ ’مجھے بتایا گیا کہ وہ 25 فیصد بلوچستان کو کہاں سے دیں گے یہ تو ناممکن ہے۔ جس پر مجھے کہا گیا کہ پھر سرمایہ کاری میں حصہ دو تو میں نے کہا سرمایہ کاری کریں گے لیکن 25 فیصد لے کر جاﺅں گا کیونکہ بلوچستان کے لوگوں کو پتا ہے کہ پہلے منصوبے میں 25 فیصد تھا اب 10 فیصد کیسے ہو گیا۔‘

وہ کہتے ہیں کہ ’میں نے وزیر اعظم کو کہا کہ بلوچستان کے 15 فیصد حصے کی سرمایہ کاری وفاقی حکومت اپنی طرف سے کرے ورنہ میں اس معاہدے سے باہر ہو جاﺅں گا۔ آپ جانیں اور آپ لوگوں کا کام جانیں۔ اس پر مجھے کہا گیا کہ یہ کون سا طریقہ ہے، اس طرح تو نہیں ہوتا تو میں نے کہا جس طرح بھی ہوتا ہے لیکن میں بغیر کوئی پیسہ لگائے 25 فیصد سے کم پر دستخط نہیں کروں گا۔‘

اس سوال پر وزیر اعلیٰ نے کہا کہ یہ کمپنیاں صرف تانبے اور سونے کی ملکیت میں شراکت دار ہوں گے۔ ان کا کہنا تھا کہ سونے اور تانبے کے سوا باقی جتنی بھی معدنیات ہوں گے وہ سب بلوچستان کی ہوں گی۔

وزیر اعلیٰ بلوچستان کے مطابق ریکوڈک پر کام کرنے والی کمپنی بیرک گولڈ دنیا میں سونے کی کان کنی کی سب سے بڑی کمپنی ہے لیکن وہ پراسیسنگ نہیں کرتی۔


Summary: پی ٹی آئی حکومت کی جانب سے گذشتہ تین سال میں 55 لاکھ نئی نوکریاں پیدا کرنے کو ایک بڑی کامیابی قرار دیا جا رہا ہے اور اس کی سوشل میڈیا پر بڑھ چڑھ کر تشہیر کی جا رہی ہے لیکن اس دعوے کی حقیقت کیا ہے؟

حکومت کا تین سال میں 55 لاکھ نوکریاں پیدا کرنے کا دعویٰ درست ہے؟

پاکستان میں معیشت کے مختلف شعبوں سے وابستہ افراد کی جانب سے اپنے شعبوں میں نئی ملازمتوں کے سلسلے میں آرا کو اس وقت حاصل کیا گیا جب پاکستان کی وفاقی حکومت کے ادارے کی جانب سے کہا گیا کہ گذشتہ تین برسوں میں ملک میں 55 لاکھ نئی ملازمتیں پیدا ہوئیں۔

حکومت کے ترجمانوں کی جانب سے 55 لاکھ نئی ملازمتوں کو سوشل میڈیا پر شیئر کیا جا رہا ہے اور اسے حکومت کی جانب سے ایک بڑی کامیابی قرار دیا جا رہا ہے۔

وزارت خزانہ کے ترجمان مزمل اسلم نے ٹوئٹر پر ایک پیغام میں لکھا کہ ’پی ٹی آئی حکومت نے پہلے تین سال میں 55 لاکھ نوکریاں پیدا کی، جو سالانہ اوسط کے حساب سے 18 لاکھ بنتی ہے۔ مسلم لیگ ن کی اوسط 11 لاکھ اور پی پی پی کی اوسط 14 لاکھ بنتی ہے۔ پانچ سال میں مجموعی طور پر انشااللہ ایک کروڑ نوکریوں کا وعدہ ضرور پورا ہو گا۔‘

ان کے مطابق پاکستان میں معیشت کے حالات خاص کر اقتصادی شرح نمو ان اعداد و شمار سے مطابقت نہیں رکھتے۔ تاہم انھوں نے اس بات کی تصدیق کی کہ تعمیراتی اور ٹیکسٹائل کے شعبوں میں نئے منصوبوں اور توسیع سے نئی ملازمتیں پیدا ہوئیں مگر 55 لاکھ نوکریوں کے حکومتی دعوے درست نہیں ہیں۔

پاکستان کے محکمہ شماریات کی جانب سے تیار کیے گئے لیبر فورس سروے کے مطابق گذشتہ تین برسوں میں ملک میں 55 لاکھ نئی ملازمتیں پیدا ہوئیں۔ اس کے مطابق اوسطاً سالانہ 18 لاکھ سے زائد نئی ملازمتیں پید اہوئیں جو 2008 سے 2018 کے عشرے سے زیادہ ہیں۔

واضح رہے کہ وزیر اعظم عمران خان نے حکومت میں آنے سے پہلے ایک کروڑ نوکریاں دینے کا وعدہ کیا تھا۔ حکومت کے تین برسوں میں 55 لاکھ ملازمتوں کے پیدا ہونے کے بارے میں مزمل اسلم نے کہا کہ حکومت کے پانچ سال میں ایک کروڑ نوکریوں کے پورا ہونے کا وعدہ پورا ہو گا۔

پاکستان انسٹیٹیوٹ آف ڈویلپمنٹ اکنامکس کے ریسرچ فیلو شاہد محمود نے بی بی سی کو بتایا کہ حکومت نے ٹیکسٹائل اور تعمیراتی شعبے کو مراعاتی پیکج دیا جس کی وجہ سے زیادہ نوکریاں اس شعبے میں پیدا ہوئی۔

حکومت کے ادارے کی جانب سے تین سال میں 55 لاکھ نئی ملازمتوں کے پیدا ہونے کے اعداد و شمار کو پاکستان کے سابق وفاقی وزیر خزانہ ڈاکٹر حفیظ پاشا نے مسترد کرتے ہوئے کہا کہ ’جب حکومت کا خاتمہ قریب ہے تو اس وقت ایسا دعویٰ سیاسی طور پر فائدہ اٹھانے کے لیے ہو سکتا ہے تاہم اس وقت حقائق سے اس کا کوئی واسطہ نہیں ہے۔‘

وہ کہتے ہیں ملازمتیں اس وقت پیدا ہوتی ہیں جب ملک کی اقتصادی شرح نمو اوپر جا رہی ہو۔ ان کے مطابق ملک میں گذشتہ تین برسوں کے دوران ایک برس معاشی شرح نمو منفی ہو گئی تھی اور اسی کو بنیاد بنا کر حکومت نے اگلے سال زیادہ شرح نمو دکھائی۔


Summary: وزیر اعظم عمران خان کے خلاف تحریک عدم اعتماد پیش کیے جانے کے بعد پیدا ہونے والی سیاسی صورتحال کی وجہ سے پاکستان کی سٹاک مارکیٹ گذشتہ کئی ہفتوں سے مندی کے رجحان کا شکار ہے۔ اس میں سرمایہ کاری کرنے والے مقامی اور غیر ملکی افراد مزید سرمایہ کاری سے کترا رہے ہیں۔

ملک کی سیاسی صورتحال کی وجہ سے بیرونی سرمایہ کار ہاتھ کھینچ رہے ہیں

پاکستان کی سٹاک مارکیٹ گذشتہ کئی ہفتوں سے مندی کے رجحان کا شکار ہے۔ اس میں سرمایہ کاری کرنے والے مقامی اور بیرون ملک پاکستانی مزید سرمایہ کاری سے کترا رہے ہیں تو دوسری جانب غیر ملکی سرمایہ کار بھی مارکیٹ سے پیسہ نکال رہے ہیں۔

انھوں نے کہا ویسے تو بیرونی یا غیر ملکی سرمایہ کار پہلے ہی پاکستان کی سٹاک مارکیٹ میں کم ہو گیا تھا جب پاکستان کو ایمرجنگ مارکیٹ سے فرنٹیر مارکیٹ میں ڈالا گیا اور اس کے بعد گذشتہ کئی ہفتوں سے یہ مزید پاکستان کی سٹاک مارکیٹ سے باہر جا رہا ہے۔

مارچ کے مہینے میں پاکستان میں سیاسی سرگرمیاں عروج پر ہیں جب پاکستان میں وزیراعظم عمران خان کے خلاف حزبِ اختلاف کی جماعتوں کی جانب سے قومی اسمبلی میں تحریک عدم اعتماد جمع کروائی گئی۔ تحریک عدم اعتماد پیش کرنے کے بعد ملک میں سیاسی غیر یقینی کی فضا میں اضافہ ہوا ہے جس کی وجہ سے معیشت منفی اثرات کے دباؤ کا شکار ہے۔

سٹیٹ بینک آف پاکستان کے جاری کردہ اعداد و شمار کے مطابق اس مالی سال میں اب تک ملک سے ڈیڑھ ارب ڈالر کی غیر ملکی سرمایہ کاری کا اخراج ہوا ہے جو سٹاک مارکیٹ اور حکومتی بانڈز میں کی گئی تھی جس میں سے ایک ارب ڈالر کا اخراج سٹاک مارکیٹ سے ہوا۔

پاکستان کی سٹاک مارکیٹ اور حکومتی بانڈز سے غیر ملکی سرمایہ کاری کا اخراج ایک ایسے وقت میں ہوا ہے جب حکومتی بانڈز پر منافع کی شرح بھی پرکشش ہے اور اس کے ساتھ سٹاک مارکیٹ میں حصص کی قیمتیں بھی نچلی سطح پر موجود ہیں تاہم اس کے باوجود سرمایہ کار ان میں سرمایہ کاری کرنے سے گریزاں ہیں۔

انھوں نے کہا کہ ’پاکستان کی سیاسی صورتحال بھی اس میں کسی حد تک اپنا کردار ادا کر رہی ہے کیونکہ اس وقت حکومت کی ساری توجہ تو سیاسی امور پر لگی ہوئی ہے جس کی وجہ سے وہ معیشت پر توجہ دینے سے قاصر ہے۔  جس کا اثر غیر ملکی سرمایہ کاروں کے پاکستان کی مارکیٹ میں سرمایہ کاری پر پڑا۔‘

انھوں نے ایک جانب امریکہ کے فیڈرل ریزرو نے شرح سود میں اضافہ کر کے سرمایہ کاری کو اپنی جانب راغب کیا ہے جس کا اثر پاکستان کی مارکیٹ پر بھی پڑا اور یہاں سے سرمائے کا اخراج ہوا۔ اسی طرح ہماری اندرونی سیاسی صورت حال کی وجہ سے بھی ایک غیر یقینی صورتحال نے سٹاک مارکیٹ کو اپنے زیر اثر لیا ہوا ہے۔

شاہد نے کہا کہ ’ڈالر اور روپے کی درمیان قدر میں کچھ استحکام آئے تو غیر ملکی سرمایہ کار پاکستان کی مارکیٹ میں آ سکتا ہے کہ جب اسے اس کا یقین ہو کہ اس کی ڈالر میں کی جانے والی سرمایہ کاری پر جب وہ نفع واپس لے گا تو وہ روپے کی قدر میں کمی کی وجہ سے کم نہیں ہو گا۔‘